pli: Nayidaṁ sukaraṁ agāraṁ ajjhāvasatā ekantaparipuṇṇaṁ ekantaparisuddhaṁ saṅkhalikhitaṁ brahmacariyaṁ carituṁ.


nikaya: sn

layer: root

title_pli: Saṁyutta Nikāya 16.11 1. Kassapavagga

pli: Yannūnāhaṁ kesamassuṁ ohāretvā kāsāyāni vatthāni acchādetvā agārasmā anagāriyaṁ pabbajeyyan’ti.


pli: So khvāhaṁ, āvuso, aparena samayena paṭapilotikānaṁ saṅghāṭiṁ kāretvā ye loke arahanto te uddissa kesamassuṁ ohāretvā kāsāyāni vatthāni acchādetvā agārasmā anagāriyaṁ pabbajiṁ.


pli: So evaṁ pabbajito samāno addhānamaggappaṭipanno addasaṁ bhagavantaṁ antarā ca rājagahaṁ antarā ca nāḷandaṁ bahuputte cetiye nisinnaṁ.


pli: Disvāna me etadahosi:


pli: ‘satthārañca vatāhaṁ passeyyaṁ, bhagavantameva passeyyaṁ;


pli: sugatañca vatāhaṁ passeyyaṁ, bhagavantameva passeyyaṁ;


pli: sammāsambuddhañca vatāhaṁ passeyyaṁ;


pli: bhagavantameva passeyyan’ti.


pli: So khvāhaṁ, āvuso, tattheva bhagavato pādesu sirasā nipatitvā bhagavantaṁ etadavocaṁ:


pli: ‘satthā me, bhante, bhagavā, sāvakohamasmi;


pli: satthā me, bhante, bhagavā, sāvakohamasmī’ti.


pli: Evaṁ vutte, maṁ, āvuso, bhagavā etadavoca:


pli: ‘yo kho, kassapa, evaṁ sabbacetasā samannāgataṁ sāvakaṁ ajānaññeva vadeyya jānāmīti, apassaññeva vadeyya passāmīti, muddhāpi tassa vipateyya.


pli: Ahaṁ kho pana, kassapa, jānaññeva vadāmi jānāmīti, passaññeva vadāmi passāmīti.


pli: Tasmātiha te, kassapa, evaṁ sikkhitabbaṁ:


pli: “tibbaṁ me hirottappaṁ paccupaṭṭhitaṁ bhavissati theresu navesu majjhimesū”ti.


pli: Evañhi te, kassapa, sikkhitabbaṁ.


pli: “yaṁ kiñci dhammaṁ suṇissāmi kusalūpasaṁhitaṁ sabbaṁ taṁ aṭṭhiṁ katvā manasi karitvā sabbacetasā samannāharitvā ohitasoto dhammaṁ suṇissāmī”ti.


pli: “sātasahagatā ca me kāyagatāsati na vijahissatī”ti.


pli: Evañhi te, kassapa, sikkhitabbanti’.


pli: Atha kho maṁ, āvuso, bhagavā iminā ovādena ovaditvā uṭṭhāyāsanā pakkāmi.


pli: Sattāhameva khvāhaṁ, āvuso, saraṇo raṭṭhapiṇḍaṁ bhuñjiṁ aṭṭhamiyā aññā udapādi.


pli: Atha kho, āvuso, bhagavā maggā okkamma yena aññataraṁ rukkhamūlaṁ tenupasaṅkami.


pli: Atha khvāhaṁ, āvuso, paṭapilotikānaṁ saṅghāṭiṁ catugguṇaṁ paññapetvā bhagavantaṁ etadavocaṁ:


pli: ‘idha, bhante, bhagavā nisīdatu, yaṁ mamassa dīgharattaṁ hitāya sukhāyā’ti.


pli: Nisīdi kho, āvuso, bhagavā paññatte āsane.


pli: Nisajja kho maṁ, āvuso, bhagavā etadavoca:


pli: ‘mudukā kho tyāyaṁ, kassapa, paṭapilotikānaṁ saṅghāṭī’ti.


pli: ‘Paṭiggaṇhātu me, bhante, bhagavā paṭapilotikānaṁ saṅghāṭiṁ anukampaṁ upādāyā’ti.


pli: ‘Dhāressasi pana me tvaṁ, kassapa, sāṇāni paṁsukūlāni nibbasanānī’ti.


pli: ‘Dhāressāmahaṁ, bhante, bhagavato sāṇāni paṁsukūlāni nibbasanānī’ti.


pli: So khvāhaṁ, āvuso, paṭapilotikānaṁ saṅghāṭiṁ bhagavato pādāsiṁ.


pli: Ahaṁ pana bhagavato sāṇāni paṁsukūlāni nibbasanāni paṭipajjiṁ.


pli: Yañhi taṁ, āvuso, sammā vadamāno vadeyya:


pli: ‘bhagavato putto oraso mukhato jāto dhammajo dhammanimmito dhammadāyādo, paṭiggahitāni sāṇāni paṁsukūlāni nibbasanānī’ti, mamaṁ taṁ sammā vadamāno vadeyya:


pli: ‘bhagavato putto oraso mukhato jāto dhammajo dhammanimmito dhammadāyādo, paṭiggahitāni sāṇāni paṁsukūlāni nibbasanānī’ti.


pli: Ahaṁ kho, āvuso, yāvade ākaṅkhāmi vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharāmi.


pli: Ahaṁ kho, āvuso, yāvade ākaṅkhāmi …pe…


pli: (navannaṁ anupubbavihārasamāpattīnaṁ pañcannañca abhiññānaṁ evaṁ vitthāro veditabbo.)


pli: Ahaṁ kho, āvuso, āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharāmi;


pli: sattaratanaṁ vā, āvuso, nāgaṁ aḍḍhaṭṭhamaratanaṁ vā tālapattikāya chādetabbaṁ maññeyya, yo me cha abhiññā chādetabbaṁ maññeyyā”ti.


pli: Cavittha ca pana thullanandā bhikkhunī brahmacariyamhāti.


pli: Ekādasamaṁ.


title_pli: Saṁyutta Nikāya 16.12 1. Kassapavagga

pli: Saṁyutta Nikāya 16.12


pli: 1. Kassapavagga


pli: Paraṁmaraṇasutta


pli: Ekaṁ samayaṁ āyasmā ca mahākassapo āyasmā ca sāriputto bārāṇasiyaṁ viharanti isipatane migadāye.


pli: Atha kho āyasmā sāriputto sāyanhasamayaṁ paṭisallānā vuṭṭhito yenāyasmā mahākassapo tenupasaṅkami; upasaṅkamitvā āyasmatā mahākassapena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho āyasmā sāriputto āyasmantaṁ mahākassapaṁ etadavoca:


pli: “kiṁ nu kho, āvuso kassapa, hoti tathāgato paraṁ maraṇā”ti?


pli: “Abyākataṁ kho etaṁ, āvuso, bhagavatā:


pli: ‘hoti tathāgato paraṁ maraṇā’”ti.


pli: “Kiṁ panāvuso, na hoti tathāgato paraṁ maraṇā”ti?


pli: “Evampi kho, āvuso, abyākataṁ bhagavatā:


pli: ‘na hoti tathāgato paraṁ maraṇā’”ti.


pli: “Kiṁ nu kho, āvuso, hoti ca na ca hoti tathāgato paraṁ maraṇā”ti?


pli: ‘hoti ca na ca hoti tathāgato paraṁ maraṇā’”ti.


pli: “Kiṁ panāvuso, neva hoti, na na hoti tathāgato paraṁ maraṇā”ti?


pli: ‘neva hoti na na hoti tathāgato paraṁ maraṇā’”ti.


pli: “Kasmā cetaṁ, āvuso, abyākataṁ bhagavatā”ti?


pli: “Na hetaṁ, āvuso, atthasaṁhitaṁ nādibrahmacariyakaṁ na nibbidāya na virāgāya na nirodhāya na upasamāya na abhiññāya na sambodhāya na nibbānāya saṁvattati.


pli: Tasmā taṁ abyākataṁ bhagavatā”ti.


pli: “Atha kiñcarahāvuso, byākataṁ bhagavatā”ti?


pli: “Idaṁ ‘dukkhan’ti kho, āvuso, byākataṁ bhagavatā;


pli: ayaṁ ‘dukkhasamudayo’ti byākataṁ bhagavatā;


pli: ayaṁ ‘dukkhanirodho’ti byākataṁ bhagavatā;


pli: ayaṁ ‘dukkhanirodhagāminī paṭipadā’ti byākataṁ bhagavatā”ti.


pli: “Kasmā cetaṁ, āvuso, byākataṁ bhagavatā”ti?


pli: “Etañhi, āvuso, atthasaṁhitaṁ etaṁ ādibrahmacariyakaṁ etaṁ nibbidāya virāgāya nirodhāya upasamāya abhiññāya sambodhāya nibbānāya saṁvattati.


pli: Tasmā taṁ byākataṁ bhagavatā”ti.


pli: Dvādasamaṁ.


title_pli: Saṁyutta Nikāya 16.13 1. Kassapavagga

pli: Saṁyutta Nikāya 16.13


pli: 1. Kassapavagga


pli: Saddhammappatirūpakasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho āyasmā mahākassapo yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā mahākassapo bhagavantaṁ etadavoca:


pli: “ko nu kho, bhante, hetu ko paccayo, yena pubbe appatarāni ceva sikkhāpadāni ahesuṁ bahutarā ca bhikkhū aññāya saṇṭhahiṁsu?


pli: Ko pana, bhante, hetu ko paccayo, yenetarahi bahutarāni ceva sikkhāpadāni appatarā ca bhikkhū aññāya saṇṭhahantī”ti?


pli: “Evañcetaṁ, kassapa, hoti sattesu hāyamānesu saddhamme antaradhāyamāne, bahutarāni ceva sikkhāpadāni honti appatarā ca bhikkhū aññāya saṇṭhahanti.


pli: Na tāva, kassapa, saddhammassa antaradhānaṁ hoti yāva na saddhammappatirūpakaṁ loke uppajjati.


pli: Yato ca kho, kassapa, saddhammappatirūpakaṁ loke uppajjati, atha saddhammassa antaradhānaṁ hoti.


pli: Seyyathāpi, kassapa, na tāva jātarūpassa antaradhānaṁ hoti yāva na jātarūpappatirūpakaṁ loke uppajjati.


pli: Yato ca kho, kassapa, jātarūpappatirūpakaṁ loke uppajjati, atha kho jātarūpassa antaradhānaṁ hoti.


pli: Evameva kho, kassapa, na tāva saddhammassa antaradhānaṁ hoti yāva na saddhammappatirūpakaṁ loke uppajjati.


pli: Na kho, kassapa, pathavīdhātu saddhammaṁ antaradhāpeti, na āpodhātu saddhammaṁ antaradhāpeti, na tejodhātu saddhammaṁ antaradhāpeti, na vāyodhātu saddhammaṁ antaradhāpeti;


pli: atha kho idheva te uppajjanti moghapurisā ye imaṁ saddhammaṁ antaradhāpenti.


pli: Seyyathāpi, kassapa, nāvā ādikeneva opilavati;


pli: na kho, kassapa, evaṁ saddhammassa antaradhānaṁ hoti.


pli: Pañca khome, kassapa, okkamaniyā dhammā saddhammassa sammosāya antaradhānāya saṁvattanti.


pli: Katame pañca?


pli: Idha, kassapa, bhikkhū bhikkhuniyo upāsakā upāsikāyo satthari agāravā viharanti appatissā, dhamme agāravā viharanti appatissā, saṅghe agāravā viharanti appatissā, sikkhāya agāravā viharanti appatissā, samādhismiṁ agāravā viharanti appatissā—


pli: ime kho, kassapa, pañca okkamaniyā dhammā saddhammassa sammosāya antaradhānāya saṁvattanti.


pli: Pañca khome, kassapa, dhammā saddhammassa ṭhitiyā asammosāya anantaradhānāya saṁvattanti.


pli: Idha, kassapa, bhikkhū bhikkhuniyo upāsakā upāsikāyo satthari sagāravā viharanti sappatissā, dhamme sagāravā viharanti sappatissā, saṅghe sagāravā viharanti sappatissā, sikkhāya sagāravā viharanti sappatissā, samādhismiṁ sagāravā viharanti sappatissā—


pli: ime kho, kassapa, pañca dhammā saddhammassa ṭhitiyā asammosāya anantaradhānāya saṁvattantī”ti.


pli: Terasamaṁ.


pli: Kassapavaggo paṭhamo.


pli: Tassuddānaṁ


pli: Santuṭṭhañca anottappī,


pli: candūpamaṁ kulūpakaṁ;


pli: Jiṇṇaṁ tayo ca ovādā,


pli: jhānābhiññā upassayaṁ;


pli: Cīvaraṁ paraṁmaraṇaṁ,


pli: saddhammappatirūpakanti.


pli: Kassapasaṁyuttaṁ samattaṁ.


title_pli: Saṁyutta Nikāya 16.2 1. Kassapavagga

pli: Saṁyutta Nikāya 16.2


pli: 1. Kassapavagga


pli: Anottappīsutta


pli: Evaṁ me sutaṁ—


pli: ekaṁ samayaṁ āyasmā ca mahākassapo āyasmā ca sāriputto bārāṇasiyaṁ viharanti isipatane migadāye.


pli: Atha kho āyasmā sāriputto sāyanhasamayaṁ paṭisallānā vuṭṭhito yenāyasmā mahākassapo tenupasaṅkami; upasaṅkamitvā āyasmatā mahākassapena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho āyasmā sāriputto āyasmantaṁ mahākassapaṁ etadavoca:


pli: “vuccati hidaṁ, āvuso kassapa, anātāpī anottappī abhabbo sambodhāya abhabbo nibbānāya abhabbo anuttarassa yogakkhemassa adhigamāya;


pli: ātāpī ca kho ottappī bhabbo sambodhāya bhabbo nibbānāya bhabbo anuttarassa yogakkhemassa adhigamāyā”ti.


pli: “Kittāvatā nu kho, āvuso, anātāpī hoti anottappī abhabbo sambodhāya abhabbo nibbānāya abhabbo anuttarassa yogakkhemassa adhigamāya;


pli: kittāvatā ca panāvuso, ātāpī hoti ottappī bhabbo sambodhāya bhabbo nibbānāya bhabbo anuttarassa yogakkhemassa adhigamāyā”ti?


pli: “Idhāvuso, bhikkhu ‘anuppannā me pāpakā akusalā dhammā uppajjamānā anatthāya saṁvatteyyun’ti na ātappaṁ karoti, ‘uppannā me pāpakā akusalā dhammā appahīyamānā anatthāya saṁvatteyyun’ti na ātappaṁ karoti, ‘anuppannā me kusalā dhammā nuppajjamānā anatthāya saṁvatteyyun’ti na ātappaṁ karoti, ‘uppannā me kusalā dhammā nirujjhamānā anatthāya saṁvatteyyun’ti na ātappaṁ karoti.


pli: Evaṁ kho, āvuso, anātāpī hoti.


pli: Kathañcāvuso, anottappī hoti?


pli: Idhāvuso, bhikkhu ‘anuppannā me pāpakā akusalā dhammā uppajjamānā anatthāya saṁvatteyyun’ti na ottappati, ‘uppannā me pāpakā akusalā dhammā appahīyamānā anatthāya saṁvatteyyun’ti na ottappati, ‘anuppannā me kusalā dhammā nuppajjamānā anatthāya saṁvatteyyun’ti na ottappati, ‘uppannā me kusalā dhammā nirujjhamānā anatthāya saṁvatteyyun’ti na ottappati.


pli: Evaṁ kho, āvuso, anottappī hoti.


pli: Evaṁ kho, āvuso, anātāpī anottappī abhabbo sambodhāya abhabbo nibbānāya abhabbo anuttarassa yogakkhemassa adhigamāya.


pli: Kathañcāvuso, ātāpī hoti?


pli: Idhāvuso, bhikkhu ‘anuppannā me pāpakā akusalā dhammā uppajjamānā anatthāya saṁvatteyyun’ti ātappaṁ karoti, ‘uppannā me pāpakā akusalā dhammā appahīyamānā anatthāya saṁvatteyyun’ti ātappaṁ karoti, anuppannā me kusalā dhammā …pe… ātappaṁ karoti.


pli: Evaṁ kho, āvuso, ātāpī hoti.


pli: Kathañcāvuso, ottappī hoti?


pli: Idhāvuso, bhikkhu ‘anuppannā me pāpakā akusalā dhammā uppajjamānā anatthāya saṁvatteyyun’ti ottappati, ‘uppannā me pāpakā akusalā dhammā appahīyamānā anatthāya saṁvatteyyun’ti ottappati, ‘anuppannā me kusalā dhammā anuppajjamānā anatthāya saṁvatteyyun’ti ottappati, ‘uppannā me kusalā dhammā nirujjhamānā anatthāya saṁvatteyyun’ti ottappati.


pli: Evaṁ kho, āvuso, ottappī hoti.


pli: Evaṁ kho, āvuso, ātāpī ottappī bhabbo sambodhāya bhabbo nibbānāya bhabbo anuttarassa yogakkhemassa adhigamāyā”ti.


pli: Dutiyaṁ.


title_pli: Saṁyutta Nikāya 16.3 1. Kassapavagga

pli: Saṁyutta Nikāya 16.3


pli: 1. Kassapavagga


pli: Candūpamāsutta


pli: Sāvatthiyaṁ viharati.


pli: “Candūpamā, bhikkhave, kulāni upasaṅkamatha—


pli: apakasseva kāyaṁ, apakassa cittaṁ, niccanavakā kulesu appagabbhā.


pli: Seyyathāpi, bhikkhave, puriso jarudapānaṁ vā olokeyya pabbatavisamaṁ vā nadīviduggaṁ vā—


pli: apakasseva kāyaṁ, apakassa cittaṁ;


pli: evameva kho, bhikkhave, candūpamā kulāni upasaṅkamatha—


pli: Kassapo, bhikkhave, candūpamo kulāni upasaṅkamati—


pli: apakasseva kāyaṁ, apakassa cittaṁ, niccanavako kulesu appagabbho.


pli: Taṁ kiṁ maññatha, bhikkhave,


pli: kathaṁrūpo bhikkhu arahati kulāni upasaṅkamitun”ti?


pli: “Bhagavaṁmūlakā no, bhante, dhammā bhagavaṁnettikā bhagavaṁpaṭisaraṇā. Sādhu vata, bhante, bhagavantaṁyeva paṭibhātu etassa bhāsitassa attho. Bhagavato sutvā bhikkhū dhāressantī”ti.


pli: Atha kho bhagavā ākāse pāṇiṁ cālesi.


pli: “Seyyathāpi, bhikkhave, ayaṁ ākāse pāṇi na sajjati na gayhati na bajjhati;


pli: evameva kho, bhikkhave, yassa kassaci bhikkhuno kulāni upasaṅkamato kulesu cittaṁ na sajjati na gayhati na bajjhati:


pli: ‘labhantu lābhakāmā, puññakāmā karontu puññānī’ti;


pli: yathāsakena lābhena attamano hoti sumano, evaṁ paresaṁ lābhena attamano hoti sumano;


pli: evarūpo kho, bhikkhave, bhikkhu arahati kulāni upasaṅkamituṁ.


pli: Kassapassa, bhikkhave, kulāni upasaṅkamato kulesu cittaṁ na sajjati na gayhati na bajjhati:


pli: yathāsakena lābhena attamano hoti sumano;


pli: evaṁ paresaṁ lābhena attamano hoti sumano.


pli: kathaṁrūpassa bhikkhuno aparisuddhā dhammadesanā hoti, kathaṁrūpassa bhikkhuno parisuddhā dhammadesanā hotī”ti?


pli: “Tena hi, bhikkhave, suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Yo hi koci, bhikkhave, bhikkhu evaṁcitto paresaṁ dhammaṁ deseti:


pli: ‘aho vata me dhammaṁ suṇeyyuṁ, sutvā ca pana dhammaṁ pasīdeyyuṁ, pasannā ca me pasannākāraṁ kareyyun’ti;


pli: evarūpassa kho, bhikkhave, bhikkhuno aparisuddhā dhammadesanā hoti.


pli: Yo ca kho, bhikkhave, bhikkhu evaṁcitto paresaṁ dhammaṁ deseti:


pli: ‘svākkhāto bhagavatā dhammo sandiṭṭhiko akāliko ehipassiko opaneyyiko paccattaṁ veditabbo viññūhīti.


pli: Aho vata me dhammaṁ suṇeyyuṁ, sutvā ca pana dhammaṁ ājāneyyuṁ, ājānitvā ca pana tathattāya paṭipajjeyyun’ti.


pli: Iti dhammasudhammataṁ paṭicca paresaṁ dhammaṁ deseti, kāruññaṁ paṭicca anuddayaṁ paṭicca anukampaṁ upādāya paresaṁ dhammaṁ deseti.


pli: Evarūpassa kho, bhikkhave, bhikkhuno parisuddhā dhammadesanā hoti.


pli: Kassapo, bhikkhave, evaṁcitto paresaṁ dhammaṁ deseti:


pli: Kassapena vā hi vo, bhikkhave, ovadissāmi yo vā panassa kassapasadiso, ovaditehi ca pana vo tathattāya paṭipajjitabban”ti.


pli: Tatiyaṁ.


title_pli: Saṁyutta Nikāya 16.4 1. Kassapavagga

pli: Saṁyutta Nikāya 16.4


pli: 1. Kassapavagga


pli: Kulūpakasutta


pli: Sāvatthiyaṁ viharati.


pli: “Taṁ kiṁ maññatha, bhikkhave,


pli: kathaṁrūpo bhikkhu arahati kulūpako hotuṁ, kathaṁrūpo bhikkhu na arahati kulūpako hotun”ti?


pli: Bhagavaṁmūlakā no, bhante, dhammā …pe…


pli: bhagavā etadavoca:


pli: “Yo hi koci, bhikkhave, bhikkhu evaṁcitto kulāni upasaṅkamati:


pli: ‘dentuyeva me, mā nādaṁsu;


pli: bahukaññeva me dentu, mā thokaṁ;


pli: paṇītaññeva me dentu, mā lūkhaṁ;


pli: sīghaññeva me dentu, mā dandhaṁ;


pli: sakkaccaññeva me dentu, mā asakkaccan’ti.


pli: Tassa ce, bhikkhave, bhikkhuno evaṁcittassa kulāni upasaṅkamato na denti, tena bhikkhu sandīyati; so tatonidānaṁ dukkhaṁ domanassaṁ paṭisaṁvedayati.


pli: Thokaṁ denti, no bahukaṁ …pe…


pli: lūkhaṁ denti, no paṇītaṁ …


pli: dandhaṁ denti, no sīghaṁ, tena bhikkhu sandīyati; so tatonidānaṁ dukkhaṁ domanassaṁ paṭisaṁvedayati.


pli: Asakkaccaṁ denti, no sakkaccaṁ; tena bhikkhu sandīyati; so tatonidānaṁ dukkhaṁ domanassaṁ paṭisaṁvedayati.


pli: Evarūpo kho, bhikkhave, bhikkhu na arahati kulūpako hotuṁ.


pli: Yo ca kho, bhikkhave, bhikkhu evaṁcitto kulāni upasaṅkamati:


pli: ‘taṁ kutettha labbhā parakulesu—


pli: dentuyeva me, mā nādaṁsu;


pli: Tassa ce, bhikkhave, bhikkhuno evaṁcittassa kulāni upasaṅkamato na denti; tena bhikkhu na sandīyati; so na tatonidānaṁ dukkhaṁ domanassaṁ paṭisaṁvedayati.


pli: Thokaṁ denti, no bahukaṁ; tena bhikkhu na sandīyati; so na tatonidānaṁ dukkhaṁ domanassaṁ paṭisaṁvedayati.


pli: Lūkhaṁ denti, no paṇītaṁ; tena bhikkhu na sandīyati; so na tatonidānaṁ dukkhaṁ domanassaṁ paṭisaṁvedayati.


pli: Dandhaṁ denti, no sīghaṁ; tena bhikkhu na sandīyati; so na tatonidānaṁ dukkhaṁ domanassaṁ paṭisaṁvedayati.


pli: Asakkaccaṁ denti, no sakkaccaṁ; tena bhikkhu na sandīyati; so na tatonidānaṁ dukkhaṁ domanassaṁ paṭisaṁvedayati.


pli: Evarūpo kho, bhikkhave, bhikkhu arahati kulūpako hotuṁ.


pli: Kassapo, bhikkhave, evaṁcitto kulāni upasaṅkamati:


pli: bahukaññeva me dentu, mā thokaṁ;


pli: paṇītaññeva me dentu, mā lūkhaṁ;


pli: sīghaññeva me dentu, mā dandhaṁ;


pli: sakkaccaññeva me dentu, mā asakkaccan’ti.


pli: Tassa ce, bhikkhave, kassapassa evaṁcittassa kulāni upasaṅkamato na denti; tena kassapo na sandīyati; so na tatonidānaṁ dukkhaṁ domanassaṁ paṭisaṁvedayati.


pli: Thokaṁ denti, no bahukaṁ; tena kassapo na sandīyati; so na tatonidānaṁ dukkhaṁ domanassaṁ paṭisaṁvedayati.


pli: Lūkhaṁ denti, no paṇītaṁ; tena kassapo na sandīyati; so na tatonidānaṁ dukkhaṁ domanassaṁ paṭisaṁvedayati.


pli: Dandhaṁ denti, no sīghaṁ; tena kassapo na sandīyati; so na tatonidānaṁ dukkhaṁ domanassaṁ paṭisaṁvedayati.


pli: Asakkaccaṁ denti, no sakkaccaṁ; tena kassapo na sandīyati; so na tatonidānaṁ dukkhaṁ domanassaṁ paṭisaṁvedayati.


pli: Kassapena vā hi vo, bhikkhave, ovadissāmi yo vā panassa kassapasadiso. Ovaditehi ca pana vo tathattāya paṭipajjitabban”ti.


pli: Catutthaṁ.


title_pli: Saṁyutta Nikāya 16.5 1. Kassapavagga

pli: Saṁyutta Nikāya 16.5


pli: 1. Kassapavagga


pli: Jiṇṇasutta


pli: Evaṁ me sutaṁ …


pli: rājagahe veḷuvane.


pli: Atha kho āyasmā mahākassapo yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho āyasmantaṁ mahākassapaṁ bhagavā etadavoca:


pli: “jiṇṇosi dāni tvaṁ, kassapa, garukāni ca te imāni sāṇāni paṁsukūlāni nibbasanāni.


pli: Tasmātiha tvaṁ, kassapa, gahapatāni ceva cīvarāni dhārehi, nimantanāni ca bhuñjāhi, mama ca santike viharāhī”ti.


pli: “Ahaṁ kho, bhante, dīgharattaṁ āraññiko ceva āraññikattassa ca vaṇṇavādī, piṇḍapātiko ceva piṇḍapātikattassa ca vaṇṇavādī, paṁsukūliko ceva paṁsukūlikattassa ca vaṇṇavādī, tecīvariko ceva tecīvarikattassa ca vaṇṇavādī, appiccho ceva appicchatāya ca vaṇṇavādī, santuṭṭho ceva santuṭṭhiyā ca vaṇṇavādī, pavivitto ceva pavivekassa ca vaṇṇavādī, asaṁsaṭṭho ceva asaṁsaggassa ca vaṇṇavādī, āraddhavīriyo ceva vīriyārambhassa ca vaṇṇavādī”ti.


pli: “Kiṁ pana tvaṁ, kassapa, atthavasaṁ sampassamāno dīgharattaṁ āraññiko ceva āraññikattassa ca vaṇṇavādī, piṇḍapātiko ceva …pe…


pli: paṁsukūliko ceva …


pli: tecīvariko ceva …


pli: appiccho ceva …


pli: santuṭṭho ceva …


pli: pavivitto ceva …


pli: asaṁsaṭṭho ceva …


pli: āraddhavīriyo ceva vīriyārambhassa ca vaṇṇavādī”ti?


pli: “Dve khvāhaṁ, bhante, atthavase sampassamāno dīgharattaṁ āraññiko ceva āraññikattassa ca vaṇṇavādī, piṇḍapātiko ceva …pe…


pli: āraddhavīriyo ceva vīriyārambhassa ca vaṇṇavādī.


pli: Attano ca diṭṭhadhammasukhavihāraṁ sampassamāno, pacchimañca janataṁ anukampamāno:


pli: ‘appeva nāma pacchimā janatā diṭṭhānugatiṁ āpajjeyyuṁ.


pli: Ye kira te ahesuṁ buddhānubuddhasāvakā te dīgharattaṁ āraññikā ceva ahesuṁ āraññikattassa ca vaṇṇavādino …pe…


pli: piṇḍapātikā ceva ahesuṁ …pe…


pli: paṁsukūlikā ceva ahesuṁ …


pli: tecīvarikā ceva ahesuṁ …


pli: appicchā ceva ahesuṁ …


pli: santuṭṭhā ceva ahesuṁ …


pli: pavivittā ceva ahesuṁ …


pli: asaṁsaṭṭhā ceva ahesuṁ …


pli: āraddhavīriyā ceva ahesuṁ vīriyārambhassa ca vaṇṇavādino’ti.


pli: Te tathattāya paṭipajjissanti, tesaṁ taṁ bhavissati dīgharattaṁ hitāya sukhāya.


pli: Ime khvāhaṁ, bhante, dve atthavase sampassamāno dīgharattaṁ āraññiko ceva āraññikattassa ca vaṇṇavādī, piṇḍapātiko ceva …pe…


pli: paṁsukūliko ceva …


pli: tecīvariko ceva …


pli: appiccho ceva …


pli: santuṭṭho ceva …


pli: pavivitto ceva …


pli: asaṁsaṭṭho ceva …


pli: āraddhavīriyo ceva vīriyārambhassa ca vaṇṇavādī”ti.


pli: “Sādhu sādhu, kassapa.


pli: Bahujanahitāya kira tvaṁ, kassapa, paṭipanno bahujanasukhāya lokānukampāya atthāya hitāya sukhāya devamanussānaṁ.


pli: Tasmātiha tvaṁ, kassapa, sāṇāni ceva paṁsukūlāni dhārehi nibbasanāni, piṇḍāya ca carāhi, araññe ca viharāhī”ti.


pli: Pañcamaṁ.


title_pli: Saṁyutta Nikāya 16.6 1. Kassapavagga

pli: Saṁyutta Nikāya 16.6


pli: 1. Kassapavagga


pli: Ovādasutta


pli: Rājagahe veḷuvane.


pli: Atha kho āyasmā mahākassapo yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho āyasmantaṁ mahākassapaṁ bhagavā etadavoca:


pli: “ovada, kassapa, bhikkhū;


pli: karohi, kassapa, bhikkhūnaṁ dhammiṁ kathaṁ.


pli: Ahaṁ vā, kassapa, bhikkhū ovadeyyaṁ tvaṁ vā;


pli: ahaṁ vā bhikkhūnaṁ dhammiṁ kathaṁ kareyyaṁ tvaṁ vā”ti.


pli: “Dubbacā kho, bhante, etarahi bhikkhū, dovacassakaraṇehi dhammehi samannāgatā, akkhamā, appadakkhiṇaggāhino anusāsaniṁ.


pli: Idhāhaṁ, bhante, addasaṁ bhaṇḍañca nāma bhikkhuṁ ānandassa saddhivihāriṁ abhijikañca nāma bhikkhuṁ anuruddhassa saddhivihāriṁ aññamaññaṁ sutena accāvadante:


pli: ‘ehi, bhikkhu, ko bahutaraṁ bhāsissati, ko sundarataraṁ bhāsissati, ko cirataraṁ bhāsissatī’”ti.


pli: Atha kho bhagavā aññataraṁ bhikkhuṁ āmantesi:


pli: “ehi tvaṁ, bhikkhu, mama vacanena bhaṇḍañca bhikkhuṁ ānandassa saddhivihāriṁ abhijikañca bhikkhuṁ anuruddhassa saddhivihāriṁ āmantehi:


pli: ‘satthā āyasmante āmantetī’”ti.


pli: “Evaṁ, bhante”ti kho so bhikkhu bhagavato paṭissutvā yena te bhikkhū tenupasaṅkami; upasaṅkamitvā te bhikkhū etadavoca:


pli: “satthā āyasmante āmantetī”ti.


pli: “Evamāvuso”ti kho te bhikkhū tassa bhikkhuno paṭissutvā yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu. Ekamantaṁ nisinne kho te bhikkhū bhagavā etadavoca:


pli: “saccaṁ kira tumhe, bhikkhave, aññamaññaṁ sutena accāvadatha:


pli: ‘ehi, bhikkhu, ko bahutaraṁ bhāsissati, ko sundarataraṁ bhāsissati, ko cirataraṁ bhāsissatī’”ti?


pli: “Evaṁ, bhante”.


pli: “Kiṁ nu kho me tumhe, bhikkhave, evaṁ dhammaṁ desitaṁ ājānātha:


pli: ‘etha tumhe, bhikkhave, aññamaññaṁ sutena accāvadatha—


pli: ehi, bhikkhu, ko bahutaraṁ bhāsissati, ko sundarataraṁ bhāsissati, ko cirataraṁ bhāsissatī’”ti?


pli: “No hetaṁ, bhante”.


pli: “No ce kira me tumhe, bhikkhave, evaṁ dhammaṁ desitaṁ ājānātha, atha kiñcarahi tumhe, moghapurisā, kiṁ jānantā kiṁ passantā evaṁ svākkhāte dhammavinaye pabbajitā samānā aññamaññaṁ sutena accāvadatha:


pli: Atha kho te bhikkhū bhagavato pādesu sirasā nipatitvā bhagavantaṁ etadavocuṁ:


pli: “accayo no, bhante, accagamā, yathābāle yathāmūḷhe yathāakusale, ye mayaṁ evaṁ svākkhāte dhammavinaye pabbajitā samānā aññamaññaṁ sutena accāvadimha:


pli: ‘ehi, bhikkhu, ko bahutaraṁ bhāsissati, ko sundarataraṁ bhāsissati, ko cirataraṁ bhāsissatī’ti.


pli: Tesaṁ no, bhante, bhagavā accayaṁ accayato paṭiggaṇhātu āyatiṁ saṁvarāyā”ti.


pli: “Taggha tumhe, bhikkhave, accayo accagamā yathābāle yathāmūḷhe yathāakusale, ye tumhe evaṁ svākkhāte dhammavinaye pabbajitā samānā aññamaññaṁ sutena accāvadittha:


pli: Yato ca kho tumhe, bhikkhave, accayaṁ accayato disvā yathādhammaṁ paṭikarotha, taṁ vo mayaṁ paṭiggaṇhāma.


pli: Vuddhi hesā, bhikkhave, ariyassa vinaye yo accayaṁ accayato disvā yathādhammaṁ paṭikaroti āyatiñca saṁvaraṁ āpajjatī”ti.


pli: Chaṭṭhaṁ.


title_pli: Saṁyutta Nikāya 16.7 1. Kassapavagga

pli: Saṁyutta Nikāya 16.7


pli: 1. Kassapavagga


pli: Dutiyaovādasutta


pli: Rājagahe viharati veḷuvane.


pli: Atha kho āyasmā mahākassapo yena bhagavā tenupasaṅkami …pe…


pli: ekamantaṁ nisinnaṁ kho āyasmantaṁ mahākassapaṁ bhagavā etadavoca:


pli: “ovada, kassapa, bhikkhū;


pli: karohi, kassapa, bhikkhūnaṁ dhammiṁ kathaṁ.


pli: Ahaṁ vā, kassapa, bhikkhū ovadeyyaṁ tvaṁ vā;


pli: ahaṁ vā bhikkhūnaṁ dhammiṁ kathaṁ kareyyaṁ tvaṁ vā”ti.


pli: “Dubbacā kho, bhante, etarahi bhikkhū, dovacassakaraṇehi dhammehi samannāgatā akkhamā appadakkhiṇaggāhino anusāsaniṁ.


pli: Yassa kassaci, bhante, saddhā natthi kusalesu dhammesu, hirī natthi kusalesu dhammesu, ottappaṁ natthi kusalesu dhammesu, vīriyaṁ natthi kusalesu dhammesu, paññā natthi kusalesu dhammesu, tassa yā ratti vā divaso vā āgacchati, hāniyeva pāṭikaṅkhā kusalesu dhammesu, no vuddhi.


pli: Seyyathāpi, bhante, kāḷapakkhe candassa yā ratti vā divaso vā āgacchati, hāyateva vaṇṇena, hāyati maṇḍalena, hāyati ābhāya, hāyati ārohapariṇāhena.


pli: Evameva kho, bhante, yassa kassaci saddhā natthi kusalesu dhammesu …pe…


pli: hirī natthi …


pli: ottappaṁ natthi …


pli: vīriyaṁ natthi …


pli: paññā natthi … kusalesu dhammesu tassa yā ratti vā divaso vā āgacchati, hāniyeva pāṭikaṅkhā kusalesu dhammesu, no vuddhi.


pli: ‘Assaddho purisapuggalo’ti, bhante, parihānametaṁ;


pli: ‘ahiriko purisapuggalo’ti, bhante, parihānametaṁ;


pli: ‘anottappī purisapuggalo’ti, bhante, parihānametaṁ;


pli: ‘kusīto purisapuggalo’ti, bhante, parihānametaṁ;


pli: ‘duppañño purisapuggalo’ti, bhante, parihānametaṁ;


pli: ‘kodhano purisapuggalo’ti, bhante, parihānametaṁ;


pli: ‘upanāhī purisapuggalo’ti, bhante, parihānametaṁ;


pli: ‘na santi bhikkhū ovādakā’ti, bhante, parihānametaṁ.


pli: Yassa kassaci, bhante, saddhā atthi kusalesu dhammesu, hirī atthi kusalesu dhammesu, ottappaṁ atthi kusalesu dhammesu, vīriyaṁ atthi kusalesu dhammesu, paññā atthi kusalesu dhammesu, tassa yā ratti vā divaso vā āgacchati, vuddhiyeva pāṭikaṅkhā kusalesu dhammesu, no parihāni.


pli: Seyyathāpi, bhante, juṇhapakkhe candassa yā ratti vā divaso vā āgacchati, vaḍḍhateva vaṇṇena, vaḍḍhati maṇḍalena, vaḍḍhati ābhāya, vaḍḍhati ārohapariṇāhena.


pli: Evameva kho, bhante, yassa kassaci saddhā atthi kusalesu dhammesu …


pli: hirī atthi …pe…


pli: ottappaṁ atthi …


pli: vīriyaṁ atthi …


pli: paññā atthi kusalesu dhammesu tassa yā ratti vā divaso vā āgacchati, vuddhiyeva pāṭikaṅkhā kusalesu dhammesu, no parihāni.


pli: ‘Saddho purisapuggalo’ti, bhante, aparihānametaṁ;


pli: ‘hirimā purisapuggalo’ti, bhante, aparihānametaṁ;


pli: ‘ottappī purisapuggalo’ti, bhante, aparihānametaṁ;


pli: ‘āraddhavīriyo purisapuggalo’ti, bhante, aparihānametaṁ;


pli: ‘paññavā purisapuggalo’ti, bhante, aparihānametaṁ;


pli: ‘akkodhano purisapuggalo’ti, bhante, aparihānametaṁ;


pli: ‘anupanāhī purisapuggalo’ti, bhante, aparihānametaṁ;


pli: ‘santi bhikkhū ovādakā’ti, bhante, aparihānametan”ti.


pli: “Sādhu sādhu, kassapa.


pli: Yassa kassaci, kassapa, saddhā natthi kusalesu dhammesu …pe…


pli: hirī natthi …


pli: ottappaṁ natthi …


pli: vīriyaṁ natthi …


pli: paññā natthi kusalesu dhammesu tassa yā ratti vā divaso vā āgacchati, hāniyeva pāṭikaṅkhā kusalesu dhammesu, no vuddhi.


pli: Seyyathāpi, kassapa, kāḷapakkhe candassa yā ratti vā divaso vā āgacchati, hāyateva vaṇṇena …pe…


pli: hāyati ārohapariṇāhena.


pli: Evameva kho, kassapa, yassa kassaci saddhā natthi kusalesu dhammesu …pe…


pli: ‘Assaddho purisapuggalo’ti, kassapa, parihānametaṁ;


pli: ahiriko …pe…


pli: anottappī …


pli: kusīto …


pli: duppañño …


pli: kodhano …


pli: ‘upanāhī purisapuggalo’ti, kassapa, parihānametaṁ;


pli: ‘na santi bhikkhū ovādakā’ti, kassapa, parihānametaṁ.


pli: Yassa kassaci, kassapa, saddhā atthi kusalesu dhammesu …pe…


pli: hirī atthi …


pli: ottappaṁ atthi …


pli: vīriyaṁ atthi …


pli: paññā atthi kusalesu dhammesu tassa yā ratti vā divaso vā āgacchati, vuddhiyeva pāṭikaṅkhā kusalesu dhammesu, no parihāni.


pli: Seyyathāpi, kassapa, juṇhapakkhe candassa yā ratti vā divaso vā āgacchati, vaḍḍhateva vaṇṇena, vaḍḍhati maṇḍalena, vaḍḍhati ābhāya, vaḍḍhati ārohapariṇāhena.


pli: Evameva kho, kassapa, yassa kassaci saddhā atthi kusalesu dhammesu hirī atthi …


pli: ‘Saddho purisapuggalo’ti, kassapa, aparihānametaṁ;


pli: hirimā …pe…


pli: ottappī …


pli: āraddhavīriyo …


pli: paññavā …


pli: akkodhano …


pli: ‘anupanāhī purisapuggalo’ti, kassapa, aparihānametaṁ;


pli: ‘santi bhikkhū ovādakā’ti, kassapa, aparihānametan”ti.


pli: Sattamaṁ.


title_pli: Saṁyutta Nikāya 16.8 1. Kassapavagga

pli: Saṁyutta Nikāya 16.8


pli: 1. Kassapavagga


pli: Tatiyaovādasutta


pli: Rājagahe kalandakanivāpe.


pli: Atha kho āyasmā mahākassapo yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho āyasmantaṁ mahākassapaṁ bhagavā etadavoca:


pli: “ovada, kassapa, bhikkhū;


pli: karohi, kassapa, bhikkhūnaṁ dhammiṁ kathaṁ.


pli: Ahaṁ vā, kassapa, bhikkhūnaṁ ovadeyyaṁ tvaṁ vā;


pli: ahaṁ vā bhikkhūnaṁ dhammiṁ kathaṁ kareyyaṁ tvaṁ vā”ti.


pli: “Dubbacā kho, bhante, etarahi bhikkhū, dovacassakaraṇehi dhammehi samannāgatā, akkhamā, appadakkhiṇaggāhino anusāsanin”ti.


pli: “Tathā hi pana, kassapa, pubbe therā bhikkhū āraññikā ceva ahesuṁ āraññikattassa ca vaṇṇavādino, piṇḍapātikā ceva ahesuṁ piṇḍapātikattassa ca vaṇṇavādino, paṁsukūlikā ceva ahesuṁ paṁsukūlikattassa ca vaṇṇavādino, tecīvarikā ceva ahesuṁ tecīvarikattassa ca vaṇṇavādino, appicchā ceva ahesuṁ appicchatāya ca vaṇṇavādino, santuṭṭhā ceva ahesuṁ santuṭṭhiyā ca vaṇṇavādino, pavivittā ceva ahesuṁ pavivekassa ca vaṇṇavādino, asaṁsaṭṭhā ceva ahesuṁ asaṁsaggassa ca vaṇṇavādino, āraddhavīriyā ceva ahesuṁ vīriyārambhassa ca vaṇṇavādino.


pli: Tatra yo hoti bhikkhu āraññiko ceva āraññikattassa ca vaṇṇavādī, piṇḍapātiko ceva piṇḍapātikattassa ca vaṇṇavādī, paṁsukūliko ceva paṁsukūlikattassa ca vaṇṇavādī, tecīvariko ceva tecīvarikattassa ca vaṇṇavādī, appiccho ceva appicchatāya ca vaṇṇavādī, santuṭṭho ceva santuṭṭhiyā ca vaṇṇavādī, pavivitto ceva pavivekassa ca vaṇṇavādī, asaṁsaṭṭho ceva asaṁsaggassa ca vaṇṇavādī, āraddhavīriyo ceva vīriyārambhassa ca vaṇṇavādī, taṁ therā bhikkhū āsanena nimantenti:


pli: ‘ehi, bhikkhu, ko nāmāyaṁ bhikkhu, bhaddako vatāyaṁ bhikkhu, sikkhākāmo vatāyaṁ bhikkhu; ehi, bhikkhu, idaṁ āsanaṁ nisīdāhī’ti.


pli: Tatra, kassapa, navānaṁ bhikkhūnaṁ evaṁ hoti:


pli: ‘yo kira so hoti bhikkhu āraññiko ceva āraññikattassa ca vaṇṇavādī, piṇḍapātiko ceva …pe… paṁsukūliko ceva … tecīvariko ceva … appiccho ceva … santuṭṭho ceva … pavivitto ceva … asaṁsaṭṭho ceva … āraddhavīriyo ceva vīriyārambhassa ca vaṇṇavādī, taṁ therā bhikkhū āsanena nimantenti—


pli: ehi, bhikkhu, ko nāmāyaṁ bhikkhu, bhaddako vatāyaṁ bhikkhu, sikkhākāmo vatāyaṁ bhikkhu; ehi, bhikkhu, idaṁ āsanaṁ nisīdāhī’ti.


pli: Te tathattāya paṭipajjanti;


pli: tesaṁ taṁ hoti dīgharattaṁ hitāya sukhāya.


pli: Etarahi pana, kassapa, therā bhikkhū na ceva āraññikā na ca āraññikattassa vaṇṇavādino, na ceva piṇḍapātikā na ca piṇḍapātikattassa vaṇṇavādino, na ceva paṁsukūlikā na ca paṁsukūlikattassa vaṇṇavādino, na ceva tecīvarikā na ca tecīvarikattassa vaṇṇavādino, na ceva appicchā na ca appicchatāya vaṇṇavādino, na ceva santuṭṭhā na ca santuṭṭhiyā vaṇṇavādino, na ceva pavivittā na ca pavivekassa vaṇṇavādino, na ceva asaṁsaṭṭhā na ca asaṁsaggassa vaṇṇavādino, na ceva āraddhavīriyā na ca vīriyārambhassa vaṇṇavādino.


pli: Tatra yo hoti bhikkhu ñāto yasassī lābhī cīvarapiṇḍapātasenāsanagilānappaccayabhesajjaparikkhārānaṁ taṁ therā bhikkhū āsanena nimantenti:


pli: ‘ehi, bhikkhu, ko nāmāyaṁ bhikkhu, bhaddako vatāyaṁ bhikkhu, sabrahmacārikāmo vatāyaṁ bhikkhu; ehi, bhikkhu, idaṁ āsanaṁ nisīdāhī’ti.


pli: ‘yo kira so hoti bhikkhu ñāto yasassī lābhī cīvarapiṇḍapātasenāsanagilānappaccayabhesajjaparikkhārānaṁ taṁ therā bhikkhū āsanena nimantenti—


pli: ehi, bhikkhu, ko nāmāyaṁ bhikkhu, bhaddako vatāyaṁ bhikkhu, sabrahmacārikāmo vatāyaṁ bhikkhu; ehi, bhikkhu, idaṁ āsanaṁ nisīdāhī’ti.


pli: Te tathattāya paṭipajjanti.


pli: Tesaṁ taṁ hoti dīgharattaṁ ahitāya dukkhāya.


pli: Yañhi taṁ, kassapa, sammā vadamāno vadeyya:


pli: ‘upaddutā brahmacārī brahmacārūpaddavena abhipatthanā brahmacārī brahmacāriabhipatthanenā’ti, etarahi taṁ, kassapa, sammā vadamāno vadeyya: ‘upaddutā brahmacārī brahmacārūpaddavena abhipatthanā brahmacārī brahmacāriabhipatthanenā’”ti.


pli: Aṭṭhamaṁ.


title_pli: Saṁyutta Nikāya 16.9 1. Kassapavagga

pli: Saṁyutta Nikāya 16.9


pli: 1. Kassapavagga


pli: Jhānābhiññasutta


pli: Sāvatthiyaṁ viharati.


pli: “Ahaṁ, bhikkhave, yāvade ākaṅkhāmi vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharāmi.


pli: Kassapopi, bhikkhave, yāvade ākaṅkhati vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharati.


pli: Ahaṁ, bhikkhave, yāvade ākaṅkhāmi vitakkavicārānaṁ vūpasamā ajjhattaṁ sampasādanaṁ cetaso ekodibhāvaṁ avitakkaṁ avicāraṁ samādhijaṁ pītisukhaṁ dutiyaṁ jhānaṁ upasampajja viharāmi.


pli: Kassapopi, bhikkhave, yāvade ākaṅkhati vitakkavicārānaṁ vūpasamā …pe… dutiyaṁ jhānaṁ upasampajja viharati.


pli: Ahaṁ, bhikkhave, yāvade ākaṅkhāmi pītiyā ca virāgā upekkhako ca viharāmi sato ca sampajāno sukhañca kāyena paṭisaṁvedemi, yaṁ taṁ ariyā ācikkhanti: ‘upekkhako satimā sukhavihārī’ti tatiyaṁ jhānaṁ upasampajja viharāmi.


pli: Kassapopi, bhikkhave, yāvade ākaṅkhati pītiyā ca virāgā upekkhako ca viharati sato ca sampajāno, sukhañca kāyena paṭisaṁvedeti, yaṁ taṁ ariyā ācikkhanti: ‘upekkhako satimā sukhavihārī’ti tatiyaṁ jhānaṁ upasampajja viharati.


pli: Ahaṁ, bhikkhave, yāvade ākaṅkhāmi sukhassa ca pahānā dukkhassa ca pahānā pubbeva somanassadomanassānaṁ atthaṅgamā adukkhamasukhaṁ upekkhāsatipārisuddhiṁ catutthaṁ jhānaṁ upasampajja viharāmi.


pli: Kassapopi, bhikkhave, yāvade ākaṅkhati sukhassa ca pahānā …pe… catutthaṁ jhānaṁ upasampajja viharati.


pli: Ahaṁ, bhikkhave, yāvade ākaṅkhāmi sabbaso rūpasaññānaṁ samatikkamā paṭighasaññānaṁ atthaṅgamā nānattasaññānaṁ amanasikārā ananto ākāsoti ākāsānañcāyatanaṁ upasampajja viharāmi.


pli: Kassapopi, bhikkhave, yāvade ākaṅkhati sabbaso rūpasaññānaṁ samatikkamā …pe… ākāsānañcāyatanaṁ upasampajja viharati.


pli: Ahaṁ, bhikkhave, yāvade ākaṅkhāmi sabbaso ākāsānañcāyatanaṁ samatikkamma anantaṁ viññāṇanti viññāṇañcāyatanaṁ upasampajja viharāmi.


pli: Kassapopi, bhikkhave, yāvade ākaṅkhati sabbaso ākāsānañcāyatanaṁ samatikkamma anantaṁ viññāṇanti viññāṇañcāyatanaṁ upasampajja viharati.


pli: Ahaṁ, bhikkhave, yāvade ākaṅkhāmi sabbaso viññāṇañcāyatanaṁ samatikkamma ‘natthi kiñcī’ti ākiñcaññāyatanaṁ upasampajja viharāmi.


pli: Kassapopi, bhikkhave, yāvade ākaṅkhati …pe… ākiñcaññāyatanaṁ upasampajja viharati.


pli: Ahaṁ, bhikkhave, yāvade ākaṅkhāmi sabbaso ākiñcaññāyatanaṁ samatikkamma nevasaññānāsaññāyatanaṁ upasampajja viharāmi.


pli: Kassapopi, bhikkhave, yāvade ākaṅkhati …pe… nevasaññānāsaññāyatanaṁ upasampajja viharati.


pli: Ahaṁ, bhikkhave, yāvade ākaṅkhāmi sabbaso nevasaññānāsaññāyatanaṁ samatikkamma saññāvedayitanirodhaṁ upasampajja viharāmi.


pli: Kassapopi, bhikkhave …pe… saññāvedayitanirodhaṁ upasampajja viharati.


pli: Ahaṁ, bhikkhave, yāvade ākaṅkhāmi anekavihitaṁ iddhividhaṁ paccanubhomi—ekopi hutvā bahudhā homi, bahudhāpi hutvā eko homi; āvibhāvaṁ, tirobhāvaṁ, tirokuṭṭaṁ, tiropākāraṁ, tiropabbataṁ, asajjamāno gacchāmi, seyyathāpi ākāse; pathaviyāpi ummujjanimujjaṁ karomi, seyyathāpi udake; udakepi abhijjamāne gacchāmi, seyyathāpi pathaviyaṁ; ākāsepi pallaṅkena kamāmi, seyyathāpi pakkhī sakuṇo; imepi candimasūriye evaṁmahiddhike evaṁmahānubhāve pāṇinā parimasāmi parimajjāmi; yāva brahmalokāpi kāyena vasaṁ vattemi.


pli: Kassapopi, bhikkhave, yāvade ākaṅkhati anekavihitaṁ iddhividhaṁ paccanubhoti …pe… yāva brahmalokāpi kāyena vasaṁ vatteti.


pli: Ahaṁ, bhikkhave, yāvade ākaṅkhāmi dibbāya sotadhātuyā visuddhāya atikkantamānusikāya ubho sadde suṇāmi, dibbe ca mānuse ca, ye dūre santike ca.


pli: Kassapopi, bhikkhave, yāvade ākaṅkhati dibbāya sotadhātuyā …pe… dūre santike ca.


pli: Ahaṁ, bhikkhave, yāvade ākaṅkhāmi parasattānaṁ parapuggalānaṁ cetasā ceto paricca pajānāmi—


pli: sarāgaṁ vā cittaṁ sarāgaṁ cittanti pajānāmi,


pli: vītarāgaṁ vā cittaṁ vītarāgaṁ cittanti pajānāmi,


pli: sadosaṁ vā cittaṁ …pe…


pli: vītadosaṁ vā cittaṁ …


pli: samohaṁ vā cittaṁ …


pli: vītamohaṁ vā cittaṁ …


pli: saṅkhittaṁ vā cittaṁ …


pli: vikkhittaṁ vā cittaṁ …


pli: mahaggataṁ vā cittaṁ …


pli: amahaggataṁ vā cittaṁ …


pli: sauttaraṁ vā cittaṁ …


pli: anuttaraṁ vā cittaṁ …


pli: samāhitaṁ vā cittaṁ …


pli: asamāhitaṁ vā cittaṁ …


pli: vimuttaṁ vā cittaṁ …


pli: avimuttaṁ vā cittaṁ avimuttaṁ cittanti pajānāmi.


pli: Kassapopi, bhikkhave, yāvade ākaṅkhati parasattānaṁ parapuggalānaṁ cetasā ceto paricca pajānāti—


pli: sarāgaṁ vā cittaṁ sarāgaṁ cittanti pajānāti …pe…


pli: avimuttaṁ vā cittaṁ avimuttaṁ cittanti pajānāti.


pli: Ahaṁ, bhikkhave, yāvade ākaṅkhāmi anekavihitaṁ pubbenivāsaṁ anussarāmi, seyyathidaṁ—ekampi jātiṁ dvepi jātiyo tissopi jātiyo catassopi jātiyo pañcapi jātiyo dasapi jātiyo vīsampi jātiyo tiṁsampi jātiyo cattālīsampi jātiyo paññāsampi jātiyo jātisatampi jātisahassampi jātisatasahassampi, anekepi saṁvaṭṭakappe anekepi vivaṭṭakappe anekepi saṁvaṭṭavivaṭṭakappe: ‘amutrāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto, so tato cuto amutra udapādiṁ; tatrāpāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto, so tato cuto idhūpapanno’ti. Iti sākāraṁ sauddesaṁ anekavihitaṁ pubbenivāsaṁ anussarāmi.


pli: Kassapopi, bhikkhave, yāvade ākaṅkhati anekavihitaṁ pubbenivāsaṁ anussarati, seyyathidaṁ—ekampi jātiṁ …pe… iti sākāraṁ sauddesaṁ anekavihitaṁ pubbenivāsaṁ anussarati.


pli: Ahaṁ, bhikkhave, yāvade ākaṅkhāmi dibbena cakkhunā visuddhena atikkantamānusakena satte passāmi cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajānāmi: ‘ime vata, bhonto, sattā kāyaduccaritena samannāgatā vacīduccaritena samannāgatā manoduccaritena samannāgatā ariyānaṁ upavādakā micchādiṭṭhikā micchādiṭṭhikammasamādānā; te kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā, ime vā pana, bhonto, sattā kāyasucaritena samannāgatā vacīsucaritena samannāgatā manosucaritena samannāgatā ariyānaṁ anupavādakā sammādiṭṭhikā sammādiṭṭhikammasamādānā; te kāyassa bhedā paraṁ maraṇā sugatiṁ saggaṁ lokaṁ upapannā’ti. Iti dibbena cakkhunā visuddhena atikkantamānusakena satte passāmi cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajānāmi.


pli: Kassapopi, bhikkhave, yāvade ākaṅkhati dibbena cakkhunā visuddhena atikkantamānusakena satte passati cavamāne …pe… yathākammūpage satte pajānāti.


pli: Ahaṁ, bhikkhave, āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharāmi.


pli: Kassapopi, bhikkhave, āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharatī”ti.


pli: Navamaṁ.


title_pli: Saṁyutta Nikāya 17.1 1. Paṭhamavagga

pli: Saṁyutta Nikāya 17.1


pli: 1. Paṭhamavagga


pli: Dāruṇasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Dāruṇo, bhikkhave, lābhasakkārasiloko kaṭuko pharuso antarāyiko anuttarassa yogakkhemassa adhigamāya.


pli: Tasmātiha, bhikkhave, evaṁ sikkhitabbaṁ:


pli: ‘uppannaṁ lābhasakkārasilokaṁ pajahissāma, na ca no uppanno lābhasakkārasiloko cittaṁ pariyādāya ṭhassatī’ti.


pli: Evañhi vo, bhikkhave, sikkhitabban”ti.


pli: Paṭhamaṁ.


title_pli: Saṁyutta Nikāya 17.10 1. Paṭhamavagga

pli: Saṁyutta Nikāya 17.10


pli: Sagāthakasutta


pli: Sāvatthiyaṁ viharati.


pli: “Dāruṇo, bhikkhave, lābhasakkārasiloko …pe… adhigamāya.


pli: Idhāhaṁ, bhikkhave, ekaccaṁ puggalaṁ passāmi sakkārena abhibhūtaṁ pariyādiṇṇacittaṁ, kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannaṁ.


pli: Idha panāhaṁ, bhikkhave, ekaccaṁ puggalaṁ passāmi asakkārena abhibhūtaṁ pariyādiṇṇacittaṁ, kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannaṁ.


pli: Idha panāhaṁ, bhikkhave, ekaccaṁ puggalaṁ passāmi sakkārena ca asakkārena ca tadubhayena abhibhūtaṁ pariyādiṇṇacittaṁ, kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannaṁ.


pli: Evaṁ dāruṇo kho, bhikkhave, lābhasakkārasiloko …pe…


pli: evañhi vo, bhikkhave, sikkhitabban”ti.


pli: Idamavoca bhagavā.


pli: Idaṁ vatvāna sugato athāparaṁ etadavoca satthā:


pli: “Yassa sakkariyamānassa,


pli: asakkārena cūbhayaṁ;


pli: Samādhi na vikampati,


pli: appamāṇavihārino.


pli: Taṁ jhāyinaṁ sātatikaṁ,


pli: sukhumaṁ diṭṭhivipassakaṁ;


pli: Upādānakkhayārāmaṁ,


pli: āhu sappuriso itī”ti.


pli: Dasamaṁ.


pli: Paṭhamo vaggo.


pli: Tassuddānaṁ


pli: Dāruṇo baḷisaṁ kummaṁ,


pli: dīghalomi ca mīḷhakaṁ;


pli: Asani diddhaṁ siṅgālaṁ,


pli: verambhena sagāthakanti.


title_pli: Saṁyutta Nikāya 17.11 2. Dutiyavagga

pli: Saṁyutta Nikāya 17.11


pli: 2. Dutiyavagga


pli: Suvaṇṇapātisutta


pli: Sāvatthiyaṁ viharati.


pli: “Dāruṇo, bhikkhave, lābhasakkārasiloko …pe… adhigamāya.


pli: Idhāhaṁ, bhikkhave, ekaccaṁ puggalaṁ evaṁ cetasā ceto paricca pajānāmi:


pli: ‘na cāyamāyasmā suvaṇṇapātiyāpi rūpiyacuṇṇaparipūrāya hetu sampajānamusā bhāseyyā’ti.


pli: Tamenaṁ passāmi aparena samayena lābhasakkārasilokena abhibhūtaṁ pariyādiṇṇacittaṁ sampajānamusā bhāsantaṁ.


pli: Evaṁ dāruṇo kho, bhikkhave, lābhasakkārasiloko …pe…


pli: evañhi vo, bhikkhave, sikkhitabban”ti.


pli: Paṭhamaṁ.


title_pli: Saṁyutta Nikāya 17.12 2. Dutiyavagga

pli: Saṁyutta Nikāya 17.12


pli: Rūpiyapātisutta


pli: “Dāruṇo, bhikkhave, lābhasakkārasiloko …pe…


pli: idhāhaṁ, bhikkhave, ekaccaṁ puggalaṁ evaṁ cetasā ceto paricca pajānāmi:


pli: ‘na cāyamāyasmā rūpiyapātiyāpi suvaṇṇacuṇṇaparipūrāya hetu sampajānamusā bhāseyyā’ti.


pli: Dutiyaṁ.


title_pli: Saṁyutta Nikāya 17.13–20 2. Dutiyavagga

pli: Saṁyutta Nikāya 17.13–20


pli: 2. Dutiyavagga


pli: Suvaṇṇanikkhasuttādiaṭṭhaka


pli: Sāvatthiyaṁ viharati.


pli: “Idhāhaṁ, bhikkhave, ekaccaṁ puggalaṁ evaṁ cetasā ceto paricca pajānāmi:


pli: ‘na cāyamāyasmā suvaṇṇanikkhassāpi hetu …pe…


pli: suvaṇṇanikkhasatassāpi hetu …


pli: siṅgīnikkhassāpi hetu …


pli: siṅgīnikkhasatassāpi hetu …


pli: pathaviyāpi jātarūpaparipūrāya hetu …


pli: āmisakiñcikkhahetupi …


pli: jīvitahetupi …


pli: janapadakalyāṇiyāpi hetu sampajānamusā bhāseyyā’ti.


pli: Tamenaṁ passāmi aparena samayena lābhasakkārasilokena abhibhūtaṁ pariyādiṇṇacittaṁ sampajānamusā bhāsantaṁ.


pli: Evaṁ dāruṇo kho, bhikkhave, lābhasakkārasiloko …pe…


pli: evañhi vo, bhikkhave, sikkhitabban”ti.


pli: Dasamaṁ.


pli: Dutiyo vaggo.


pli: Tassuddānaṁ


pli: Dve pāti dve suvaṇṇā ca,


pli: Siṅgīhi apare duve;


pli: Pathavī kiñcikkhajīvitaṁ,


pli: Janapadakalyāṇiyā dasāti.


title_pli: Saṁyutta Nikāya 17.2 1. Paṭhamavagga

pli: Saṁyutta Nikāya 17.2


pli: 1. Paṭhamavagga


pli: Baḷisasutta


pli: Sāvatthiyaṁ viharati.


pli: “Dāruṇo, bhikkhave, lābhasakkārasiloko kaṭuko pharuso antarāyiko anuttarassa yogakkhemassa adhigamāya.


pli: Seyyathāpi, bhikkhave, bāḷisiko āmisagataṁ baḷisaṁ gambhīre udakarahade pakkhipeyya.


pli: Tamenaṁ aññataro āmisacakkhu maccho gileyya.


pli: Evañhi so, bhikkhave, maccho gilabaḷiso bāḷisikassa anayaṁ āpanno byasanaṁ āpanno yathākāmakaraṇīyo bāḷisikassa.


pli: Bāḷisikoti kho, bhikkhave, mārassetaṁ pāpimato adhivacanaṁ.


pli: Baḷisanti kho, bhikkhave, lābhasakkārasilokassetaṁ adhivacanaṁ.


pli: Yo hi koci, bhikkhave, bhikkhu uppannaṁ lābhasakkārasilokaṁ assādeti nikāmeti, ayaṁ vuccati, bhikkhave, bhikkhu gilabaḷiso mārassa anayaṁ āpanno byasanaṁ āpanno yathākāmakaraṇīyo pāpimato.


pli: Evaṁ dāruṇo kho, bhikkhave, lābhasakkārasiloko kaṭuko pharuso antarāyiko anuttarassa yogakkhemassa adhigamāya.


pli: Tasmātiha, bhikkhave, evaṁ sikkhitabbaṁ:


pli: ‘uppannaṁ lābhasakkārasilokaṁ pajahissāma, na ca no uppanno lābhasakkārasiloko cittaṁ pariyādāya ṭhassatī’ti.


pli: Evañhi vo, bhikkhave, sikkhitabban”ti.


pli: Dutiyaṁ.


title_pli: Saṁyutta Nikāya 17.21 3. Tatiyavagga

pli: Saṁyutta Nikāya 17.21


pli: 3. Tatiyavagga


pli: Mātugāmasutta


pli: “Dāruṇo, bhikkhave, lābhasakkārasiloko …pe…


pli: na tassa, bhikkhave, mātugāmo eko ekassa cittaṁ pariyādāya tiṭṭhati yassa lābhasakkārasiloko cittaṁ pariyādāya tiṭṭhati.


pli: Evaṁ dāruṇo kho, bhikkhave, lābhasakkārasiloko …pe…


pli: evañhi vo, bhikkhave, sikkhitabban”ti.


pli: Paṭhamaṁ.


title_pli: Saṁyutta Nikāya 17.22 3. Tatiyavagga

pli: Saṁyutta Nikāya 17.22


pli: Kalyāṇīsutta


pli: Sāvatthiyaṁ viharati.


pli: na tassa, bhikkhave, janapadakalyāṇī ekā ekassa cittaṁ pariyādāya tiṭṭhati yassa lābhasakkārasiloko cittaṁ pariyādāya tiṭṭhati.


title_pli: Saṁyutta Nikāya 17.23 3. Tatiyavagga

pli: Saṁyutta Nikāya 17.23


pli: Ekaputtakasutta


pli: saddhā, bhikkhave, upāsikā ekaputtakaṁ piyaṁ manāpaṁ evaṁ sammā āyācamānā āyāceyya:


pli: ‘tādiso, tāta, bhavāhi yādiso citto ca gahapati hatthako ca āḷavako’ti.


pli: Esā, bhikkhave, tulā etaṁ pamāṇaṁ mama sāvakānaṁ upāsakānaṁ, yadidaṁ citto ca gahapati hatthako ca āḷavako.


pli: Sace kho tvaṁ, tāta, agārasmā anagāriyaṁ pabbajasi;


pli: tādiso, tāta, bhavāhi yādisā sāriputtamoggallānāti.


pli: Esā, bhikkhave, tulā etaṁ pamāṇaṁ mama sāvakānaṁ bhikkhūnaṁ, yadidaṁ sāriputtamoggalānā.


pli: Mā ca kho tvaṁ, tāta, sekhaṁ appattamānasaṁ lābhasakkārasiloko anupāpuṇātūti.


pli: Tañce, bhikkhave, bhikkhuṁ sekhaṁ appattamānasaṁ lābhasakkārasiloko anupāpuṇāti, so tassa hoti antarāyāya.


pli: Evaṁ dāruṇo kho, bhikkhave, lābhasakkārasiloko …pe…


pli: evañhi vo, bhikkhave, sikkhitabban”ti.


pli: Tatiyaṁ.


title_pli: Saṁyutta Nikāya 17.24 3. Tatiyavagga

pli: Saṁyutta Nikāya 17.24


pli: 3. Tatiyavagga


pli: Ekadhītusutta


pli: Sāvatthiyaṁ viharati.


pli: “Dāruṇo, bhikkhave, lābhasakkārasiloko …pe…


pli: saddhā bhikkhave upāsikā ekaṁ dhītaraṁ piyaṁ manāpaṁ evaṁ sammā āyācamānā āyāceyya:


pli: ‘tādisā, ayye, bhavāhi yādisā khujjuttarā ca upāsikā veḷukaṇḍakiyā ca nandamātā’ti.


pli: Esā, bhikkhave, tulā etaṁ pamāṇaṁ mama sāvikānaṁ upāsikānaṁ, yadidaṁ khujjuttarā ca upāsikā veḷukaṇḍakiyā ca nandamātā.


pli: Sace kho tvaṁ, ayye, agārasmā anagāriyaṁ pabbajasi;


pli: tādisā, ayye, bhavāhi yādisā khemā ca bhikkhunī uppalavaṇṇā cāti.


pli: Esā, bhikkhave, tulā etaṁ pamāṇaṁ mama sāvikānaṁ bhikkhunīnaṁ, yadidaṁ khemā ca bhikkhunī uppalavaṇṇā ca.


pli: Mā ca kho tvaṁ, ayye, sekhaṁ appattamānasaṁ lābhasakkārasiloko anupāpuṇātūti.


pli: Tañce, bhikkhave, bhikkhuniṁ sekhaṁ appattamānasaṁ lābhasakkārasiloko anupāpuṇāti, so tassā hoti antarāyāya.


pli: Catutthaṁ.


title_pli: Saṁyutta Nikāya 17.25 3. Tatiyavagga

pli: Saṁyutta Nikāya 17.25


pli: Samaṇabrāhmaṇasutta


pli: “Ye hi keci, bhikkhave, samaṇā vā brāhmaṇā vā lābhasakkārasilokassa assādañca ādīnavañca nissaraṇañca yathābhūtaṁ nappajānanti,


pli: na me te, bhikkhave, samaṇā vā brāhmaṇā vā samaṇesu vā samaṇasammatā brāhmaṇesu vā brāhmaṇasammatā, na ca pana te āyasmantā sāmaññatthaṁ vā brahmaññatthaṁ vā diṭṭheva dhamme sayaṁ abhiññā sacchikatvā upasampajja viharanti.


pli: Ye ca kho keci, bhikkhave, samaṇā vā brāhmaṇā vā lābhasakkārasilokassa assādañca ādīnavañca nissaraṇañca yathābhūtaṁ pajānanti,


pli: te ca kho me, bhikkhave, samaṇā vā brāhmaṇā vā samaṇesu ceva samaṇasammatā brāhmaṇesu ca brāhmaṇasammatā, te ca panāyasmanto sāmaññatthañca brahmaññatthañca diṭṭheva dhamme sayaṁ abhiññā sacchikatvā upasampajja viharantī”ti.


pli: Pañcamaṁ.


title_pli: Saṁyutta Nikāya 17.26 3. Tatiyavagga

pli: Saṁyutta Nikāya 17.26


pli: 3. Tatiyavagga


pli: Dutiyasamaṇabrāhmaṇasutta


pli: Sāvatthiyaṁ viharati.


pli: “Ye hi keci, bhikkhave, samaṇā vā brāhmaṇā vā lābhasakkārasilokassa samudayañca atthaṅgamañca assādañca ādīnavañca nissaraṇañca yathābhūtaṁ nappajānanti …pe…


pli: pajānanti …pe…


pli: sayaṁ abhiññā sacchikatvā upasampajja viharantī”ti.


pli: Chaṭṭhaṁ.


title_pli: Saṁyutta Nikāya 17.27 3. Tatiyavagga

pli: Saṁyutta Nikāya 17.27


pli: Tatiyasamaṇabrāhmaṇasutta


pli: “Ye hi keci, bhikkhave, samaṇā vā brāhmaṇā vā lābhasakkārasilokaṁ yathābhūtaṁ nappajānanti, lābhasakkārasilokasamudayaṁ nappajānanti, lābhasakkārasilokanirodhaṁ nappajānanti, lābhasakkārasilokanirodhagāminiṁ paṭipadaṁ nappajānanti …pe…


pli: Sattamaṁ.


title_pli: Saṁyutta Nikāya 17.28 3. Tatiyavagga

pli: Saṁyutta Nikāya 17.28


pli: Chavisutta


pli: “Dāruṇo, bhikkhave, lābhasakkārasiloko.


pli: Lābhasakkārasiloko, bhikkhave, chaviṁ chindati, chaviṁ chetvā cammaṁ chindati, cammaṁ chetvā maṁsaṁ chindati, maṁsaṁ chetvā nhāruṁ chindati, nhāruṁ chetvā aṭṭhiṁ chindati, aṭṭhiṁ chetvā aṭṭhimiñjaṁ āhacca tiṭṭhati.


pli: Evaṁ dāruṇo kho, bhikkhave, lābhasakkārasiloko …pe…


pli: evañhi vo bhikkhave, sikkhitabban”ti.


pli: Aṭṭhamaṁ.


title_pli: Saṁyutta Nikāya 17.29 3. Tatiyavagga

pli: Saṁyutta Nikāya 17.29


pli: 3. Tatiyavagga


pli: Rajjusutta


pli: Sāvatthiyaṁ viharati.


pli: Seyyathāpi, bhikkhave, balavā puriso daḷhāya vāḷarajjuyā jaṅghaṁ veṭhetvā ghaṁseyya.


pli: Sā chaviṁ chindeyya, chaviṁ chetvā cammaṁ chindeyya, cammaṁ chetvā maṁsaṁ chindeyya, maṁsaṁ chetvā nhāruṁ chindeyya, nhāruṁ chetvā aṭṭhiṁ chindeyya, aṭṭhiṁ chetvā aṭṭhimiñjaṁ āhacca tiṭṭheyya.


pli: Evameva kho, bhikkhave, lābhasakkārasiloko chaviṁ chindati, chaviṁ chetvā cammaṁ chindati, cammaṁ chetvā maṁsaṁ chindati, maṁsaṁ chetvā nhāruṁ chindati, nhāruṁ chetvā aṭṭhiṁ chindati, aṭṭhiṁ chetvā aṭṭhimiñjaṁ āhacca tiṭṭhati.


pli: evañhi vo, bhikkhave, sikkhitabban”ti.


pli: Navamaṁ.


title_pli: Saṁyutta Nikāya 17.3 1. Paṭhamavagga

pli: Saṁyutta Nikāya 17.3


pli: 1. Paṭhamavagga


pli: Kummasutta


pli: “Dāruṇo, bhikkhave, lābhasakkārasiloko …pe… adhigamāya.


pli: Bhūtapubbaṁ, bhikkhave, aññatarasmiṁ udakarahade mahākummakulaṁ ciranivāsi ahosi.


pli: Atha kho, bhikkhave, aññataro kummo aññataraṁ kummaṁ etadavoca:


pli: ‘mā kho tvaṁ, tāta kumma, etaṁ padesaṁ agamāsī’ti.


pli: Agamāsi kho, bhikkhave, so kummo taṁ padesaṁ.


pli: Tamenaṁ luddo papatāya vijjhi.


pli: Atha kho, bhikkhave, so kummo yena so kummo tenupasaṅkami.


pli: Addasā kho, bhikkhave, so kummo taṁ kummaṁ dūratova āgacchantaṁ.


pli: Disvāna taṁ kummaṁ etadavoca:


pli: ‘kacci tvaṁ, tāta kumma, na taṁ padesaṁ agamāsī’ti?


pli: ‘Agamāsiṁ khvāhaṁ, tāta kumma, taṁ padesan’ti.


pli: ‘Kacci panāsi, tāta kumma, akkhato anupahato’ti?


pli: ‘Akkhato khomhi, tāta kumma, anupahato, atthi ca me idaṁ suttakaṁ piṭṭhito piṭṭhito anubandhan’ti.


pli: ‘Tagghasi, tāta kumma, khato, taggha upahato.


pli: Etena hi te, tāta kumma, suttakena pitaro ca pitāmahā ca anayaṁ āpannā byasanaṁ āpannā.


pli: Gaccha dāni tvaṁ, tāta kumma, na dāni tvaṁ amhākan’ti.


pli: Luddoti kho, bhikkhave, mārassetaṁ pāpimato adhivacanaṁ.


pli: Papatāti kho, bhikkhave, lābhasakkārasilokassetaṁ adhivacanaṁ.


pli: Suttakanti kho, bhikkhave, nandīrāgassetaṁ adhivacanaṁ.


pli: Yo hi koci, bhikkhave, bhikkhu uppannaṁ lābhasakkārasilokaṁ assādeti nikāmeti—


pli: ayaṁ vuccati, bhikkhave, bhikkhu giddho papatāya anayaṁ āpanno byasanaṁ āpanno yathākāmakaraṇīyo pāpimato.


pli: Evaṁ dāruṇo kho, bhikkhave, lābhasakkārasiloko …pe…


pli: evañhi vo, bhikkhave, sikkhitabban”ti.


pli: Tatiyaṁ.


title_pli: Saṁyutta Nikāya 17.30 3. Tatiyavagga

pli: Saṁyutta Nikāya 17.30


pli: 3. Tatiyavagga


pli: Bhikkhusutta


pli: Sāvatthiyaṁ viharati.


pli: “Yopi so, bhikkhave, bhikkhu arahaṁ khīṇāsavo tassapāhaṁ lābhasakkārasiloko antarāyāya vadāmī”ti.


pli: Evaṁ vutte, āyasmā ānando bhagavantaṁ etadavoca:


pli: “kissa pana, bhante, khīṇāsavassa bhikkhuno lābhasakkārasiloko antarāyāyā”ti?


pli: “Yā hissa sā, ānanda, akuppā cetovimutti nāhaṁ tassā lābhasakkārasilokaṁ antarāyāya vadāmi.


pli: Ye ca khvassa, ānanda, appamattassa ātāpino pahitattassa viharato diṭṭhadhammasukhavihārā adhigatā tesāhamassa lābhasakkārasilokaṁ antarāyāya vadāmi.


pli: Evaṁ dāruṇo kho, ānanda, lābhasakkārasiloko kaṭuko pharuso antarāyiko anuttarassa yogakkhemassa adhigamāya.


pli: Tasmātihānanda, evaṁ sikkhitabbaṁ:


pli: ‘uppannaṁ lābhasakkārasilokaṁ pajahissāma, na ca no uppanno lābhasakkārasiloko cittaṁ pariyādāya ṭhassatī’ti.


pli: Evañhi vo, ānanda, sikkhitabban”ti.


pli: Dasamaṁ.


pli: Tatiyo vaggo.


pli: Tassuddānaṁ


pli: Mātugāmo ca kalyāṇī,


pli: putto ca ekadhītu ca;


pli: Samaṇabrāhmaṇā tīṇi,


pli: chavi rajju ca bhikkhunāti.


title_pli: Saṁyutta Nikāya 17.31 4. Catutthavagga

pli: Saṁyutta Nikāya 17.31


pli: 4. Catutthavagga


pli: Bhindisutta


pli: Sāvatthiyaṁ viharati.


pli: “Dāruṇo, bhikkhave, lābhasakkārasiloko.


pli: Lābhasakkārasilokena abhibhūto pariyādiṇṇacitto, bhikkhave, devadatto saṅghaṁ bhindi.


pli: Evaṁ dāruṇo kho, bhikkhave, lābhasakkārasiloko …pe…


pli: sikkhitabban”ti.


pli: Paṭhamaṁ.


title_pli: Saṁyutta Nikāya 17.32 4. Catutthavagga

pli: Saṁyutta Nikāya 17.32


pli: Kusalamūlasutta


pli: Lābhasakkārasilokena abhibhūtassa pariyādiṇṇacittassa, bhikkhave, devadattassa kusalamūlaṁ samucchedamagamā.


pli: Dutiyaṁ.


title_pli: Saṁyutta Nikāya 17.33 4. Catutthavagga

pli: Saṁyutta Nikāya 17.33


pli: Kusaladhammasutta


pli: Lābhasakkārasilokena abhibhūtassa pariyādiṇṇacittassa, bhikkhave, devadattassa kusalo dhammo samucchedamagamā.


pli: Tatiyaṁ.


title_pli: Saṁyutta Nikāya 17.34 4. Catutthavagga

pli: Saṁyutta Nikāya 17.34


pli: 4. Catutthavagga


pli: Sukkadhammasutta


pli: Sāvatthiyaṁ viharati.


pli: “Dāruṇo, bhikkhave, lābhasakkārasiloko.


pli: Lābhasakkārasilokena abhibhūtassa pariyādiṇṇacittassa, bhikkhave, devadattassa sukko dhammo samucchedamagamā.


pli: Evaṁ dāruṇo kho, bhikkhave, lābhasakkārasiloko …pe…


pli: sikkhitabban”ti.


pli: Catutthaṁ.


title_pli: Saṁyutta Nikāya 17.35 4. Catutthavagga

pli: Saṁyutta Nikāya 17.35


pli: Acirapakkantasutta


pli: Ekaṁ samayaṁ bhagavā rājagahe viharati gijjhakūṭe pabbate acirapakkante devadatte.


pli: Tatra kho bhagavā devadattaṁ ārabbha bhikkhū āmantesi:


pli: “attavadhāya, bhikkhave, devadattassa lābhasakkārasiloko udapādi, parābhavāya devadattassa lābhasakkārasiloko udapādi.


pli: Seyyathāpi, bhikkhave, kadalī attavadhāya phalaṁ deti, parābhavāya phalaṁ deti;


pli: evameva kho, bhikkhave, attavadhāya devadattassa lābhasakkārasiloko udapādi, parābhavāya devadattassa lābhasakkārasiloko udapādi.


pli: Seyyathāpi, bhikkhave, veḷu attavadhāya phalaṁ deti, parābhavāya phalaṁ deti;


pli: Seyyathāpi, bhikkhave, naḷo attavadhāya phalaṁ deti, parābhavāya phalaṁ deti;


pli: Seyyathāpi, bhikkhave, assatarī attavadhāya gabbhaṁ gaṇhāti, parābhavāya gabbhaṁ gaṇhāti;


pli: Evaṁ dāruṇo kho, bhikkhave, lābhasakkārasiloko.


pli: Evañhi vo, bhikkhave, sikkhitabban”ti.


pli: Idamavoca bhagavā.


pli: Idaṁ vatvāna sugato athāparaṁ etadavoca satthā:


pli: “Phalaṁ ve kadaliṁ hanti,


pli: phalaṁ veḷuṁ phalaṁ naḷaṁ;


pli: Sakkāro kāpurisaṁ hanti,


pli: gabbho assatariṁ yathā”ti.


pli: Pañcamaṁ.


title_pli: Saṁyutta Nikāya 17.36 4. Catutthavagga

pli: Saṁyutta Nikāya 17.36


pli: 4. Catutthavagga


pli: Pañcarathasatasutta


pli: Rājagahe viharati veḷuvane kalandakanivāpe.


pli: Tena kho pana samayena devadattassa ajātasattukumāro pañcahi rathasatehi sāyaṁ pātaṁ upaṭṭhānaṁ gacchati, pañca ca thālipākasatāni bhattābhihāro abhiharīyati.


pli: Atha kho sambahulā bhikkhū yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu. Ekamantaṁ nisinnā kho te bhikkhū bhagavantaṁ etadavocuṁ:


pli: “devadattassa, bhante, ajātasattukumāro pañcahi rathasatehi sāyaṁ pātaṁ upaṭṭhānaṁ gacchati, pañca ca thālipākasatāni bhattābhihāro abhiharīyatī”ti.


pli: “Mā, bhikkhave, devadattassa lābhasakkārasilokaṁ pihayittha.


pli: Yāvakīvañca, bhikkhave, devadattassa ajātasattukumāro pañcahi rathasatehi sāyaṁ pātaṁ upaṭṭhānaṁ gamissati, pañca ca thālipākasatāni bhattābhihāro āharīyissati, hāniyeva, bhikkhave, devadattassa pāṭikaṅkhā kusalesu dhammesu, no vuddhi.


pli: Seyyathāpi, bhikkhave, caṇḍassa kukkurassa nāsāya pittaṁ bhindeyyuṁ, evañhi so, bhikkhave, kukkuro bhiyyoso mattāya caṇḍataro assa;


pli: evameva, bhikkhave, yāvakīvañca devadattassa ajātasattukumāro pañcahi rathasatehi sāyaṁ pātaṁ upaṭṭhānaṁ gamissati, pañca ca thālipākasatāni bhattābhihāro āharīyissati, hāniyeva, bhikkhave, devadattassa pāṭikaṅkhā kusalesu dhammesu, no vuddhi.


pli: Evaṁ dāruṇo kho, bhikkhave, lābhasakkārasiloko …pe…


pli: evañhi vo, bhikkhave, sikkhitabban”ti.


pli: Chaṭṭhaṁ.


title_pli: Saṁyutta Nikāya 17.37 4. Catutthavagga

pli: Saṁyutta Nikāya 17.37


pli: Mātusutta


pli: Sāvatthiyaṁ viharati.


pli: “Dāruṇo, bhikkhave, lābhasakkārasiloko kaṭuko pharuso antarāyiko anuttarassa yogakkhemassa adhigamāya.


pli: Idhāhaṁ, bhikkhave, ekaccaṁ puggalaṁ evaṁ cetasā ceto paricca pajānāmi:


pli: ‘na cāyamāyasmā mātupi hetu sampajānamusā bhāseyyā’ti.


pli: Tamenaṁ passāmi aparena samayena lābhasakkārasilokena abhibhūtaṁ pariyādiṇṇacittaṁ sampajānamusā bhāsantaṁ.


pli: Evaṁ dāruṇo kho, bhikkhave, lābhasakkārasiloko kaṭuko pharuso antarāyiko anuttarassa yogakkhemassa adhigamāya.


pli: Tasmātiha, bhikkhave, evaṁ sikkhitabbaṁ:


pli: Na ca no uppanno lābhasakkārasiloko cittaṁ pariyādāya ṭhassatī’ti.


pli: Evañhi vo, bhikkhave, sikkhitabban”ti.


pli: Sattamaṁ.


title_pli: Saṁyutta Nikāya 17.38–43 4. Catutthavagga

pli: Saṁyutta Nikāya 17.38–43


pli: 4. Catutthavagga


pli: Pitusuttādichakka


pli: ‘na cāyamāyasmā pitupi hetu …pe…


pli: (vitthāretabbaṁ) …


pli: bhātupi hetu …


pli: bhaginiyāpi hetu …


pli: puttassapi hetu …


pli: dhītuyāpi hetu …


pli: pajāpatiyāpi hetu sampajānamusā bhāseyyā’ti.


pli: ‘uppannaṁ lābhasakkārasilokaṁ pajahissāma, na ca no uppanno lābhasakkārasiloko cittaṁ pariyādāya ṭhassatī’ti.


pli: Terasamaṁ.


pli: Catuttho vaggo.


pli: Tassuddānaṁ


pli: Bhindi mūlaṁ duve dhammā,


pli: pakkantaṁ ratha mātari;


pli: Pitā bhātā ca bhaginī,


pli: putto dhītā pajāpatīti.


pli: Lābhasakkārasaṁyuttaṁ samattaṁ.


title_pli: Saṁyutta Nikāya 17.4 1. Paṭhamavagga

pli: Saṁyutta Nikāya 17.4


pli: 1. Paṭhamavagga


pli: Dīghalomikasutta


pli: Sāvatthiyaṁ viharati.


pli: “Dāruṇo, bhikkhave, lābhasakkārasiloko …pe… adhigamāya.


pli: Seyyathāpi, bhikkhave, dīghalomikā eḷakā kaṇṭakagahanaṁ paviseyya.


pli: Sā tatra tatra sajjeyya, tatra tatra gayheyya, tatra tatra bajjheyya, tatra tatra anayabyasanaṁ āpajjeyya.


pli: Evameva kho, bhikkhave, idhekacco bhikkhu lābhasakkārasilokena abhibhūto pariyādiṇṇacitto pubbaṇhasamayaṁ nivāsetvā pattacīvaramādāya gāmaṁ vā nigamaṁ vā piṇḍāya pavisati.


pli: So tatra tatra sajjati, tatra tatra gayhati, tatra tatra bajjhati, tatra tatra anayabyasanaṁ āpajjati.


pli: Evaṁ dāruṇo kho, bhikkhave, lābhasakkārasiloko …pe…


pli: evañhi vo, bhikkhave, sikkhitabban”ti.


pli: Catutthaṁ.


title_pli: Saṁyutta Nikāya 17.5 1. Paṭhamavagga

pli: Saṁyutta Nikāya 17.5


pli: Mīḷhakasutta


pli: Seyyathāpi, bhikkhave, mīḷhakā gūthādī gūthapūrā puṇṇā gūthassa. Purato cassa mahāgūthapuñjo.


pli: Sā tena aññā mīḷhakā atimaññeyya:


pli: ‘ahamhi gūthādī gūthapūrā puṇṇā gūthassa, purato ca myāyaṁ mahāgūthapuñjo’ti.


pli: So tattha bhuttāvī ca hoti yāvadattho, nimantito ca svātanāya, piṇḍapāto cassa pūro.


pli: So ārāmaṁ gantvā bhikkhugaṇassa majjhe vikatthati:


pli: ‘bhuttāvī camhi yāvadattho, nimantito camhi svātanāya, piṇḍapāto ca myāyaṁ pūro, lābhī camhi cīvarapiṇḍapātasenāsanagilānappaccayabhesajjaparikkhārānaṁ, ime panaññe bhikkhū appapuññā appesakkhā na lābhino cīvarapiṇḍapātasenāsanagilānappaccayabhesajjaparikkhārānan’ti.


pli: So tena lābhasakkārasilokena abhibhūto pariyādiṇṇacitto aññe pesale bhikkhū atimaññati.


pli: Tañhi tassa, bhikkhave, moghapurisassa hoti dīgharattaṁ ahitāya dukkhāya.


pli: evañhi vo bhikkhave, sikkhitabban”ti.


pli: Pañcamaṁ.


title_pli: Saṁyutta Nikāya 17.6 1. Paṭhamavagga

pli: Saṁyutta Nikāya 17.6


pli: 1. Paṭhamavagga


pli: Asanisutta


pli: Sāvatthiyaṁ viharati.


pli: “Dāruṇo, bhikkhave, lābhasakkārasiloko …pe… adhigamāya.


pli: Kaṁ, bhikkhave, asanivicakkaṁ āgacchatu, sekhaṁ appattamānasaṁ lābhasakkārasiloko anupāpuṇātu.


pli: Asanivicakkanti kho, bhikkhave, lābhasakkārasilokassetaṁ adhivacanaṁ.


pli: Evaṁ dāruṇo kho, bhikkhave, lābhasakkārasiloko …pe…


pli: evañhi vo, bhikkhave, sikkhitabban”ti.


pli: Chaṭṭhaṁ.


title_pli: Saṁyutta Nikāya 17.7 1. Paṭhamavagga

pli: Saṁyutta Nikāya 17.7


pli: Diddhasutta


pli: Kaṁ, bhikkhave, diddhagatena visallena sallena vijjhatu, sekhaṁ appattamānasaṁ lābhasakkārasiloko anupāpuṇātu.


pli: Sallanti kho, bhikkhave, lābhasakkārasilokassetaṁ adhivacanaṁ.


pli: Sattamaṁ.


title_pli: Saṁyutta Nikāya 17.8 1. Paṭhamavagga

pli: Saṁyutta Nikāya 17.8


pli: Siṅgālasutta


pli: Assuttha no tumhe, bhikkhave, rattiyā paccūsasamayaṁ jarasiṅgālassa vassamānassā”ti?


pli: “Evaṁ, bhante”.


pli: “Eso kho, bhikkhave, jarasiṅgālo ukkaṇḍakena nāma rogajātena phuṭṭho neva bilagato ramati, na rukkhamūlagato ramati, na ajjhokāsagato ramati;


pli: yena yena gacchati, yattha yattha tiṭṭhati, yattha yattha nisīdati, yattha yattha nipajjati; tattha tattha anayabyasanaṁ āpajjati.


pli: Evameva kho, bhikkhave, idhekacco bhikkhu lābhasakkārasilokena abhibhūto pariyādiṇṇacitto neva suññāgāragato ramati, na rukkhamūlagato ramati, na ajjhokāsagato ramati;


pli: Aṭṭhamaṁ.


title_pli: Saṁyutta Nikāya 17.9 1. Paṭhamavagga

pli: Saṁyutta Nikāya 17.9


pli: 1. Paṭhamavagga


pli: Verambhasutta


pli: Sāvatthiyaṁ viharati.


pli: “Dāruṇo, bhikkhave, lābhasakkārasiloko …pe… adhigamāya.


pli: Upari, bhikkhave, ākāse verambhā nāma vātā vāyanti.


pli: Tattha yo pakkhī gacchati tamenaṁ verambhā vātā khipanti.


pli: Tassa verambhavātakkhittassa aññeneva pādā gacchanti, aññena pakkhā gacchanti, aññena sīsaṁ gacchati, aññena kāyo gacchati.


pli: Evameva kho, bhikkhave, idhekacco bhikkhu lābhasakkārasilokena abhibhūto pariyādiṇṇacitto pubbaṇhasamayaṁ nivāsetvā pattacīvaramādāya gāmaṁ vā nigamaṁ vā piṇḍāya pavisati arakkhiteneva kāyena arakkhitāya vācāya arakkhitena cittena, anupaṭṭhitāya satiyā, asaṁvutehi indriyehi.


pli: So tattha passati mātugāmaṁ dunnivatthaṁ vā duppārutaṁ vā.


pli: Tassa mātugāmaṁ disvā dunnivatthaṁ vā duppārutaṁ vā rāgo cittaṁ anuddhaṁseti.


pli: So rāgānuddhaṁsitena cittena sikkhaṁ paccakkhāya hīnāyāvattati.


pli: Tassa aññe cīvaraṁ haranti, aññe pattaṁ haranti, aññe nisīdanaṁ haranti, aññe sūcigharaṁ haranti, verambhavātakkhittasseva sakuṇassa.


pli: Evaṁ dāruṇo kho, bhikkhave, lābhasakkārasiloko …pe…


pli: evañhi vo, bhikkhave, sikkhitabban”ti.


pli: Navamaṁ.


title_pli: Saṁyutta Nikāya 18.1 1. Paṭhamavagga

pli: Saṁyutta Nikāya 18.1


pli: Cakkhusutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho āyasmā rāhulo yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā rāhulo bhagavantaṁ etadavoca:


pli: “sādhu me, bhante, bhagavā saṅkhittena dhammaṁ desetu, yamahaṁ bhagavato dhammaṁ sutvā eko vūpakaṭṭho appamatto ātāpī pahitatto vihareyyan”ti.


pli: “Taṁ kiṁ maññasi, rāhula,


pli: cakkhuṁ niccaṁ vā aniccaṁ vā”ti?


pli: “Aniccaṁ, bhante”.


pli: “Yaṁ panāniccaṁ dukkhaṁ vā taṁ sukhaṁ vā”ti?


pli: “Dukkhaṁ, bhante”.


pli: “Yaṁ panāniccaṁ dukkhaṁ vipariṇāmadhammaṁ, kallaṁ nu taṁ samanupassituṁ:


pli: ‘etaṁ mama, esohamasmi, eso me attā’”ti?


pli: “No hetaṁ, bhante”.


pli: “Sotaṁ niccaṁ vā aniccaṁ vā”ti?


pli: “Aniccaṁ, bhante” …pe….


pli: “Ghānaṁ niccaṁ vā aniccaṁ vā”ti?


pli: “Aniccaṁ, bhante” …


pli: “Jivhā niccā vā aniccā vā”ti?


pli: “Aniccā, bhante” …


pli: “Kāyo nicco vā anicco vā”ti?


pli: “Anicco, bhante” …


pli: “Mano nicco vā anicco vā”ti?


pli: “Anicco, bhante”.


pli: “Evaṁ passaṁ, rāhula, sutavā ariyasāvako cakkhusmimpi nibbindati …pe… sotasmimpi nibbindati … ghānasmimpi nibbindati … jivhāyapi nibbindati … kāyasmimpi nibbindati … manasmimpi nibbindati;


pli: nibbindaṁ virajjati; virāgā vimuccati; vimuttasmiṁ vimuttamiti ñāṇaṁ hoti.


pli: ‘Khīṇā jāti, vusitaṁ brahmacariyaṁ, kataṁ karaṇīyaṁ, nāparaṁ itthattāyā’ti pajānātī”ti.


pli: (Etena peyyālena dasa suttantā kātabbā.)


pli: Paṭhamaṁ.


title_pli: Saṁyutta Nikāya 18.10 1. Paṭhamavagga

pli: Saṁyutta Nikāya 18.10


pli: 1. Paṭhamavagga


pli: Khandhasutta


pli: Sāvatthiyaṁ viharati.


pli: “Taṁ kiṁ maññasi, rāhula,


pli: rūpaṁ niccaṁ vā aniccaṁ vā”ti?


pli: “Aniccaṁ, bhante” …


pli: “vedanā …pe…


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: “evaṁ passaṁ, rāhula, sutavā ariyasāvako rūpasmimpi nibbindati …pe… vedanāyapi nibbindati … saññāyapi nibbindati … saṅkhāresupi nibbindati … viññāṇasmimpi nibbindati;


pli: Dasamaṁ.


pli: Paṭhamo vaggo.


pli: Tassuddānaṁ


pli: Cakkhu rūpañca viññāṇaṁ,


pli: samphasso vedanāya ca;


pli: Saññā sañcetanā taṇhā,


pli: dhātu khandhena te dasāti.


title_pli: Saṁyutta Nikāya 18.11 2. Dutiyavagga

pli: Saṁyutta Nikāya 18.11


pli: 2. Dutiyavagga


pli: Cakkhusutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati.


pli: Atha kho āyasmā rāhulo yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho āyasmantaṁ rāhulaṁ bhagavā etadavoca:


pli: “Taṁ kiṁ maññasi, rāhula,


pli: cakkhuṁ niccaṁ vā aniccaṁ vā”ti?


pli: “Aniccaṁ, bhante”.


pli: “Yaṁ panāniccaṁ dukkhaṁ vā taṁ sukhaṁ vā”ti?


pli: “Dukkhaṁ, bhante”.


pli: “Yaṁ panāniccaṁ dukkhaṁ vipariṇāmadhammaṁ, kallaṁ nu taṁ samanupassituṁ:


pli: ‘etaṁ mama, esohamasmi, eso me attā’”ti?


pli: “No hetaṁ, bhante”.


pli: “Sotaṁ …pe…


pli: ghānaṁ …


pli: jivhā …


pli: kāyo …


pli: mano nicco vā anicco vā”ti?


pli: “Anicco, bhante”.


pli: “Evaṁ passaṁ, rāhula, sutavā ariyasāvako cakkhusmimpi nibbindati …pe… sotasmimpi nibbindati … ghānasmimpi nibbindati … jivhāyapi nibbindati … kāyasmimpi nibbindati … manasmimpi nibbindati;


pli: nibbindaṁ virajjati; virāgā vimuccati; vimuttasmiṁ vimuttamiti ñāṇaṁ hoti.


pli: ‘Khīṇā jāti, vusitaṁ brahmacariyaṁ, kataṁ karaṇīyaṁ, nāparaṁ itthattāyā’ti pajānātī”ti.


pli: (Etena peyyālena dasa suttantā kātabbā.)


pli: Paṭhamaṁ.


title_pli: Saṁyutta Nikāya 18.12–20 2. Dutiyavagga

pli: Saṁyutta Nikāya 18.12–20


pli: 2. Dutiyavagga


pli: Rūpādisuttanavaka


pli: Sāvatthiyaṁ viharati.


pli: “Taṁ kiṁ maññasi, rāhula,


pli: rūpā niccā vā aniccā vā”ti?


pli: “Aniccā, bhante” …pe…


pli: saddā …


pli: gandhā …


pli: rasā …


pli: phoṭṭhabbā …


pli: dhammā ….


pli: “Cakkhuviññāṇaṁ …pe…


pli: sotaviññāṇaṁ …


pli: ghānaviññāṇaṁ …


pli: jivhāviññāṇaṁ …


pli: kāyaviññāṇaṁ …


pli: manoviññāṇaṁ ….


pli: Cakkhusamphasso …pe…


pli: sotasamphasso …


pli: ghānasamphasso …


pli: jivhāsamphasso …


pli: kāyasamphasso …


pli: manosamphasso ….


pli: Cakkhusamphassajā vedanā …pe…


pli: sotasamphassajā vedanā …


pli: ghānasamphassajā vedanā …


pli: jivhāsamphassajā vedanā …


pli: kāyasamphassajā vedanā …


pli: manosamphassajā vedanā ….


pli: Rūpasaññā …pe…


pli: saddasaññā …


pli: gandhasaññā …


pli: rasasaññā …


pli: phoṭṭhabbasaññā …


pli: dhammasaññā ….


pli: Rūpasañcetanā …pe…


pli: saddasañcetanā …


pli: gandhasañcetanā …


pli: rasasañcetanā …


pli: phoṭṭhabbasañcetanā …


pli: dhammasañcetanā ….


pli: Rūpataṇhā …pe…


pli: saddataṇhā …


pli: gandhataṇhā …


pli: rasataṇhā …


pli: phoṭṭhabbataṇhā …


pli: dhammataṇhā ….


pli: Pathavīdhātu …pe…


pli: āpodhātu …


pli: tejodhātu …


pli: vāyodhātu …


pli: ākāsadhātu …


pli: viññāṇadhātu ….


pli: Rūpaṁ …pe…


pli: vedanā …


pli: saññā …


pli: saṅkhārā …


pli: viññāṇaṁ niccaṁ vā aniccaṁ vā”ti?


pli: Aniccaṁ, bhante …pe…


pli: “evaṁ passaṁ rāhula …pe…


pli: nāparaṁ itthattāyā’ti pajānātī”ti.


pli: Dasamaṁ.


title_pli: Saṁyutta Nikāya 18.2 1. Paṭhamavagga

pli: Saṁyutta Nikāya 18.2


pli: 1. Paṭhamavagga


pli: Rūpasutta


pli: Sāvatthiyaṁ viharati.


pli: “Taṁ kiṁ maññasi, rāhula,


pli: rūpā niccā vā aniccā vā”ti?


pli: “Aniccā, bhante” …pe…


pli: saddā …


pli: gandhā …


pli: rasā …


pli: phoṭṭhabbā …


pli: dhammā niccā vā aniccā vā”ti?


pli: “Aniccā, bhante” …


pli: “evaṁ passaṁ, rāhula, sutavā ariyasāvako rūpesupi nibbindati … saddesupi nibbindati … gandhesupi nibbindati … rasesupi nibbindati … phoṭṭhabbesupi nibbindati … dhammesupi nibbindati;


pli: nibbindaṁ virajjati …pe…


pli: pajānātī”ti.


pli: Dutiyaṁ.


title_pli: Saṁyutta Nikāya 18.21 2. Dutiyavagga

pli: Saṁyutta Nikāya 18.21


pli: 2. Dutiyavagga


pli: Anusayasutta


pli: Sāvatthiyaṁ viharati.


pli: Atha kho āyasmā rāhulo yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā rāhulo bhagavantaṁ etadavoca:


pli: “kathaṁ nu kho, bhante, jānato kathaṁ passato imasmiñca saviññāṇake kāye bahiddhā ca sabbanimittesu ahaṅkāramamaṅkāramānānusayā na hontī”ti?


pli: “Yaṁ kiñci, rāhula, rūpaṁ atītānāgatapaccuppannaṁ ajjhattaṁ vā bahiddhā vā oḷārikaṁ vā sukhumaṁ vā hīnaṁ vā paṇītaṁ vā yaṁ dūre santike vā, sabbaṁ rūpaṁ ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya passati.


pli: Yā kāci vedanā …pe…


pli: yā kāci saññā …


pli: ye keci saṅkhārā …


pli: yaṁ kiñci viññāṇaṁ atītānāgatapaccuppannaṁ ajjhattaṁ vā bahiddhā vā oḷārikaṁ vā sukhumaṁ vā hīnaṁ vā paṇītaṁ vā yaṁ dūre santike vā, sabbaṁ viññāṇaṁ ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya passati.


pli: Evaṁ kho, rāhula, jānato evaṁ passato imasmiñca saviññāṇake kāye bahiddhā ca sabbanimittesu ahaṅkāramamaṅkāramānānusayā na hontī”ti.


pli: Ekādasamaṁ.


title_pli: Saṁyutta Nikāya 18.22 2. Dutiyavagga

pli: Saṁyutta Nikāya 18.22


pli: Apagatasutta


pli: Sāvatthinidānaṁ.


pli: “kathaṁ nu kho, bhante, jānato kathaṁ passato imasmiṁ ca saviññāṇake kāye bahiddhā ca sabbanimittesu ahaṅkāramamaṅkāramānāpagataṁ mānasaṁ hoti vidhā samatikkantaṁ santaṁ suvimuttan”ti?


pli: “Yaṁ kiñci, rāhula, rūpaṁ atītānāgatapaccuppannaṁ ajjhattaṁ vā bahiddhā vā oḷārikaṁ vā sukhumaṁ vā hīnaṁ vā paṇītaṁ vā yaṁ dūre santike vā sabbaṁ rūpaṁ ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya disvā anupādā vimutto hoti.


pli: yā kāci saññā …


pli: yaṁ kiñci viññāṇaṁ atītānāgatapaccuppannaṁ ajjhattaṁ vā bahiddhā vā oḷārikaṁ vā sukhumaṁ vā hīnaṁ vā paṇītaṁ vā yaṁ dūre santike vā, sabbaṁ viññāṇaṁ ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya disvā anupādā vimutto hoti.


pli: Evaṁ kho, rāhula, jānato evaṁ passato imasmiñca saviññāṇake kāye bahiddhā ca sabbanimittesu ahaṅkāramamaṅkāramānāpagataṁ mānasaṁ hoti vidhā samatikkantaṁ santaṁ suvimuttan”ti.


pli: Dvādasamaṁ.


pli: Dutiyo vaggo.


pli: Tassuddānaṁ


pli: Cakkhu rūpañca viññāṇaṁ,


pli: Samphasso vedanāya ca;


pli: Saññā sañcetanā taṇhā,


pli: Dhātu khandhena te dasa;


pli: Anusayaṁ apagatañceva,


pli: Vaggo tena pavuccatīti.


pli: Rāhulasaṁyuttaṁ samattaṁ.


title_pli: Saṁyutta Nikāya 18.3 1. Paṭhamavagga

pli: Saṁyutta Nikāya 18.3


pli: 1. Paṭhamavagga


pli: Viññāṇasutta


pli: Sāvatthiyaṁ viharati.


pli: “Taṁ kiṁ maññasi, rāhula,


pli: cakkhuviññāṇaṁ niccaṁ vā aniccaṁ vā”ti?


pli: “Aniccaṁ, bhante” …


pli: “sotaviññāṇaṁ …pe…


pli: ghānaviññāṇaṁ …


pli: jivhāviññāṇaṁ …


pli: kāyaviññāṇaṁ …


pli: manoviññāṇaṁ niccaṁ vā aniccaṁ vā”ti?


pli: “evaṁ passaṁ, rāhula, sutavā ariyasāvako cakkhuviññāṇasmimpi nibbindati …pe… sotaviññāṇasmimpi nibbindati … ghānaviññāṇasmimpi nibbindati … jivhāviññāṇasmimpi nibbindati … kāyaviññāṇasmimpi nibbindati … manoviññāṇasmimpi nibbindati;


pli: nibbindaṁ virajjati …pe…


pli: pajānātī”ti.


pli: Tatiyaṁ.


title_pli: Saṁyutta Nikāya 18.4 1. Paṭhamavagga

pli: Saṁyutta Nikāya 18.4


pli: Samphassasutta


pli: cakkhusamphasso nicco vā anicco vā”ti?


pli: “Anicco, bhante” …


pli: “sotasamphasso …pe…


pli: ghānasamphasso …


pli: jivhāsamphasso …


pli: kāyasamphasso …


pli: manosamphasso nicco vā anicco vā”ti?


pli: “evaṁ passaṁ, rāhula, sutavā ariyasāvako cakkhusamphassasmimpi nibbindati …pe… sotasamphassasmimpi nibbindati … ghānasamphassasmimpi nibbindati … jivhāsamphassasmimpi nibbindati … kāyasamphassasmimpi nibbindati … manosamphassasmimpi nibbindati;


pli: Catutthaṁ.


title_pli: Saṁyutta Nikāya 18.5 1. Paṭhamavagga

pli: Saṁyutta Nikāya 18.5


pli: 1. Paṭhamavagga


pli: Vedanāsutta


pli: Sāvatthiyaṁ viharati.


pli: “Taṁ kiṁ maññasi, rāhula,


pli: cakkhusamphassajā vedanā niccā vā aniccā vā”ti?


pli: “Aniccā, bhante” …


pli: “sotasamphassajā vedanā …pe…


pli: ghānasamphassajā vedanā …


pli: jivhāsamphassajā vedanā …


pli: kāyasamphassajā vedanā …


pli: manosamphassajā vedanā niccā vā aniccā vā”ti?


pli: “evaṁ passaṁ, rāhula, sutavā ariyasāvako cakkhusamphassajāya vedanāyapi nibbindati …pe… sota … ghāna … jivhā … kāya … manosamphassajāya vedanāyapi nibbindati …pe…


pli: pajānātī”ti.


pli: Pañcamaṁ.


title_pli: Saṁyutta Nikāya 18.6 1. Paṭhamavagga

pli: Saṁyutta Nikāya 18.6


pli: Saññāsutta


pli: rūpasaññā niccā vā aniccā vā”ti?


pli: “saddasaññā …pe…


pli: gandhasaññā …


pli: rasasaññā …


pli: phoṭṭhabbasaññā …


pli: dhammasaññā niccā vā aniccā vā”ti?


pli: “Aniccā, bhante” …


pli: “evaṁ passaṁ, rāhula, sutavā ariyasāvako rūpasaññāyapi nibbindati …pe… saddasaññāyapi nibbindati … gandhasaññāyapi nibbindati … rasasaññāyapi nibbindati … phoṭṭhabbasaññāyapi nibbindati … dhammasaññāyapi nibbindati …pe…


pli: Chaṭṭhaṁ.


title_pli: Saṁyutta Nikāya 18.7 1. Paṭhamavagga

pli: Saṁyutta Nikāya 18.7


pli: 1. Paṭhamavagga


pli: Sañcetanāsutta


pli: Sāvatthiyaṁ viharati.


pli: “Taṁ kiṁ maññasi, rāhula,


pli: rūpasañcetanā niccā vā aniccā vā”ti?


pli: “saddasañcetanā …pe…


pli: gandhasañcetanā …


pli: rasasañcetanā …


pli: phoṭṭhabbasañcetanā …


pli: dhammasañcetanā niccā vā aniccā vā”ti?


pli: “evaṁ passaṁ, rāhula, sutavā ariyasāvako rūpasañcetanāyapi nibbindati …pe… saddasañcetanāyapi nibbindati … gandhasañcetanāyapi nibbindati … rasasañcetanāyapi nibbindati … phoṭṭhabbasañcetanāyapi nibbindati … dhammasañcetanāyapi nibbindati …pe…


pli: pajānātī”ti.


pli: Sattamaṁ.


title_pli: Saṁyutta Nikāya 18.8 1. Paṭhamavagga

pli: Saṁyutta Nikāya 18.8


pli: Taṇhāsutta


pli: rūpataṇhā niccā vā aniccā vā”ti?


pli: “Aniccā, bhante” …


pli: “saddataṇhā …pe…


pli: gandhataṇhā …


pli: rasataṇhā …


pli: phoṭṭhabbataṇhā …


pli: dhammataṇhā niccā vā aniccā vā”ti?


pli: “evaṁ passaṁ, rāhula, sutavā ariyasāvako rūpataṇhāyapi nibbindati …pe… saddataṇhāyapi nibbindati … gandhataṇhāyapi nibbindati … rasataṇhāyapi nibbindati … phoṭṭhabbataṇhāyapi nibbindati … dhammataṇhāyapi nibbindati …pe…


pli: Aṭṭhamaṁ.


title_pli: Saṁyutta Nikāya 18.9 1. Paṭhamavagga

pli: Saṁyutta Nikāya 18.9


pli: 1. Paṭhamavagga


pli: Dhātusutta


pli: Sāvatthiyaṁ viharati.


pli: “Taṁ kiṁ maññasi, rāhula,


pli: pathavīdhātu niccā vā aniccā vā”ti?


pli: “āpodhātu …pe…


pli: tejodhātu …


pli: vāyodhātu …


pli: ākāsadhātu …


pli: viññāṇadhātu niccā vā aniccā vā”ti?


pli: “Aniccā, bhante” …


pli: “evaṁ passaṁ, rāhula, sutavā ariyasāvako pathavīdhātuyāpi nibbindati …pe… āpodhātuyāpi nibbindati … tejodhātuyāpi nibbindati … vāyodhātuyāpi nibbindati … ākāsadhātuyāpi nibbindati … viññāṇadhātuyāpi nibbindati …pe…


pli: pajānātī”ti.


pli: Navamaṁ.


title_pli: Saṁyutta Nikāya 19.1 1. Paṭhamavagga

pli: Saṁyutta Nikāya 19.1


pli: Aṭṭhisutta


pli: Evaṁ me sutaṁ—


pli: ekaṁ samayaṁ bhagavā rājagahe viharati veḷuvane kalandakanivāpe.


pli: Tena kho pana samayena āyasmā ca lakkhaṇo āyasmā ca mahāmoggallāno gijjhakūṭe pabbate viharanti.


pli: Atha kho āyasmā mahāmoggallāno pubbaṇhasamayaṁ nivāsetvā pattacīvaramādāya yenāyasmā lakkhaṇo tenupasaṅkami; upasaṅkamitvā āyasmantaṁ lakkhaṇaṁ etadavoca:


pli: “āyāmāvuso lakkhaṇa, rājagahaṁ piṇḍāya pavisissāmā”ti.


pli: “Evamāvuso”ti kho āyasmā lakkhaṇo āyasmato mahāmoggallānassa paccassosi.


pli: Atha kho āyasmā mahāmoggallāno gijjhakūṭā pabbatā orohanto aññatarasmiṁ padese sitaṁ pātvākāsi.


pli: Atha kho āyasmā lakkhaṇo āyasmantaṁ mahāmoggallānaṁ etadavoca:


pli: “ko nu kho, āvuso moggallāna, hetu ko paccayo sitassa pātukammāyā”ti?


pli: “Akālo kho, āvuso lakkhaṇa, etassa pañhassa.


pli: Bhagavato maṁ santike etaṁ pañhaṁ pucchā”ti.


pli: Atha kho āyasmā ca lakkhaṇo āyasmā ca mahāmoggallāno rājagahe piṇḍāya caritvā pacchābhattaṁ piṇḍapātapaṭikkantā yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu. Ekamantaṁ nisinno kho āyasmā lakkhaṇo āyasmantaṁ mahāmoggallānaṁ etadavoca:


pli: “idhāyasmā mahāmoggallāno gijjhakūṭā pabbatā orohanto aññatarasmiṁ padese sitaṁ pātvākāsi.


pli: Ko nu kho, āvuso moggallāna, hetu ko paccayo sitassa pātukammāyā”ti?


pli: “Idhāhaṁ, āvuso, gijjhakūṭā pabbatā orohanto addasaṁ aṭṭhikasaṅkhalikaṁ vehāsaṁ gacchantiṁ.


pli: Tamenaṁ gijjhāpi kākāpi kulalāpi anupatitvā anupatitvā phāsuḷantarikāhi vitudenti vitacchenti virājenti.


pli: Sā sudaṁ aṭṭassaraṁ karoti.


pli: Tassa mayhaṁ, āvuso, etadahosi:


pli: ‘acchariyaṁ vata bho, abbhutaṁ vata bho.


pli: Evarūpopi nāma satto bhavissati.


pli: Evarūpopi nāma yakkho bhavissati.


pli: Evarūpopi nāma attabhāvapaṭilābho bhavissatī’”ti.


pli: Atha kho bhagavā bhikkhū āmantesi:


pli: “cakkhubhūtā vata, bhikkhave, sāvakā viharanti;


pli: ñāṇabhūtā vata, bhikkhave, sāvakā viharanti, yatra hi nāma sāvako evarūpaṁ ñassati vā dakkhati vā sakkhiṁ vā karissati.


pli: Pubbeva me so, bhikkhave, satto diṭṭho ahosi, api cāhaṁ na byākāsiṁ.


pli: Ahañcetaṁ byākareyyaṁ, pare ca me na saddaheyyuṁ.


pli: Ye me na saddaheyyuṁ, tesaṁ taṁ assa dīgharattaṁ ahitāya dukkhāya.


pli: Eso, bhikkhave, satto imasmiṁyeva rājagahe goghātako ahosi.


pli: So tassa kammassa vipākena bahūni vassāni bahūni vassasatāni bahūni vassasahassāni bahūni vassasatasahassāni niraye paccitvā tasseva kammassa vipākāvasesena evarūpaṁ attabhāvapaṭilābhaṁ paṭisaṁvedayatī”ti.


pli: (Sabbesaṁ suttantānaṁ eseva peyyālo.)


pli: Paṭhamaṁ.


title_pli: Saṁyutta Nikāya 19.10 1. Paṭhamavagga

pli: Saṁyutta Nikāya 19.10


pli: 1. Paṭhamavagga


pli: Kumbhaṇḍasutta


pli: “Idhāhaṁ, āvuso, gijjhakūṭā pabbatā orohanto addasaṁ kumbhaṇḍaṁ purisaṁ vehāsaṁ gacchantaṁ.


pli: So gacchantopi teva aṇḍe khandhe āropetvā gacchati.


pli: Nisīdantopi tesveva aṇḍesu nisīdati.


pli: Tamenaṁ gijjhāpi kākāpi kulalāpi anupatitvā anupatitvā vitacchenti virājenti.


pli: So sudaṁ aṭṭassaraṁ karoti …pe…


pli: eso, bhikkhave, satto imasmiṁyeva rājagahe gāmakūṭako ahosi …pe….


pli: Dasamaṁ.


pli: Paṭhamo vaggo.


pli: Tassuddānaṁ


pli: Aṭṭhi pesi ubho gāvaghātakā,


pli: Piṇḍo sākuṇiyo nicchavorabbhi;


pli: Asi sūkariko sattimāgavi,


pli: Usu kāraṇiko sūci sārathi;


pli: Yo ca sibbiyati sūcako hi so,


pli: Aṇḍabhāri ahu gāmakūṭakoti.


title_pli: Saṁyutta Nikāya 19.11 2. Dutiyavagga

pli: Saṁyutta Nikāya 19.11


pli: 2. Dutiyavagga


pli: Sasīsakasutta


pli: Evaṁ me sutaṁ—


pli: ekaṁ samayaṁ rājagahe veḷuvane.


pli: “Idhāhaṁ, āvuso, gijjhakūṭā pabbatā orohanto addasaṁ purisaṁ gūthakūpe sasīsakaṁ nimuggaṁ …pe…


pli: eso, bhikkhave, satto imasmiṁyeva rājagahe pāradāriko ahosi …pe….


pli: Paṭhamaṁ.


title_pli: Saṁyutta Nikāya 19.12 2. Dutiyavagga

pli: Saṁyutta Nikāya 19.12


pli: Gūthakhādasutta


pli: “Idhāhaṁ, āvuso, gijjhakūṭā pabbatā orohanto addasaṁ purisaṁ gūthakūpe nimuggaṁ ubhohi hatthehi gūthaṁ khādantaṁ …pe…


pli: eso, bhikkhave, satto imasmiṁyeva rājagahe duṭṭhabrāhmaṇo ahosi.


pli: So kassapassa sammāsambuddhassa pāvacane bhikkhusaṅghaṁ bhattena nimantetvā doṇiyo gūthassa pūrāpetvā etadavoca—


pli: aho bhonto yāvadatthaṁ bhuñjantu ceva harantu cā’ti …pe….


pli: Dutiyaṁ.


title_pli: Saṁyutta Nikāya 19.13 2. Dutiyavagga

pli: Saṁyutta Nikāya 19.13


pli: Nicchavitthisutta


pli: “Idhāhaṁ, āvuso, gijjhakūṭā pabbatā orohanto addasaṁ nicchaviṁ itthiṁ vehāsaṁ gacchantiṁ.


pli: Tamenaṁ gijjhāpi kākāpi kulalāpi anupatitvā anupatitvā vitacchenti virājenti.


pli: Sā sudaṁ aṭṭassaraṁ karoti …pe…


pli: esā, bhikkhave, itthī imasmiṁyeva rājagahe aticārinī ahosi …pe….


pli: Tatiyaṁ.


title_pli: Saṁyutta Nikāya 19.14 2. Dutiyavagga

pli: Saṁyutta Nikāya 19.14


pli: 2. Dutiyavagga


pli: Maṅgulitthisutta


pli: “Idhāhaṁ, āvuso, gijjhakūṭā pabbatā orohanto addasaṁ itthiṁ duggandhaṁ maṅguliṁ vehāsaṁ gacchantiṁ.


pli: esā, bhikkhave, itthī imasmiṁyeva rājagahe ikkhaṇikā ahosi …pe….


pli: Catutthaṁ.


title_pli: Saṁyutta Nikāya 19.15 2. Dutiyavagga

pli: Saṁyutta Nikāya 19.15


pli: Okilinīsutta


pli: “Idhāhaṁ, āvuso, gijjhakūṭā pabbatā orohanto addasaṁ itthiṁ uppakkaṁ okiliniṁ okiriniṁ vehāsaṁ gacchantiṁ.


pli: esā, bhikkhave, itthī kaliṅgassa rañño aggamahesī ahosi.


pli: Sā issāpakatā sapattiṁ aṅgārakaṭāhena okiri …pe….


pli: Pañcamaṁ.


title_pli: Saṁyutta Nikāya 19.16 2. Dutiyavagga

pli: Saṁyutta Nikāya 19.16


pli: Asīsakasutta


pli: “Idhāhaṁ, āvuso, gijjhakūṭā pabbatā orohanto addasaṁ asīsakaṁ kabandhaṁ vehāsaṁ gacchantaṁ.


pli: Tassa ure akkhīni ceva honti mukhañca.


pli: Tamenaṁ gijjhāpi kākāpi kulalāpi anupatitvā anupatitvā vitacchenti virājenti.


pli: So sudaṁ aṭṭassaraṁ karoti …pe…


pli: eso, bhikkhave, satto imasmiṁyeva rājagahe hāriko nāma coraghātako ahosi …pe….


pli: Chaṭṭhaṁ.


title_pli: Saṁyutta Nikāya 19.17 2. Dutiyavagga

pli: Saṁyutta Nikāya 19.17


pli: 2. Dutiyavagga


pli: Pāpabhikkhusutta


pli: “Idhāhaṁ, āvuso, gijjhakūṭā pabbatā orohanto addasaṁ bhikkhuṁ vehāsaṁ gacchantaṁ.


pli: Tassa saṅghāṭipi ādittā sampajjalitā sajotibhūtā, pattopi āditto sampajjalito sajotibhūto, kāyabandhanampi ādittaṁ sampajjalitaṁ sajotibhūtaṁ, kāyopi āditto sampajjalito sajotibhūto.


pli: eso, bhikkhave, bhikkhu kassapassa sammāsambuddhassa pāvacane pāpabhikkhu ahosi …pe….


pli: Sattamaṁ.


title_pli: Saṁyutta Nikāya 19.18 2. Dutiyavagga

pli: Saṁyutta Nikāya 19.18


pli: Pāpabhikkhunīsutta


pli: “Addasaṁ bhikkhuniṁ vehāsaṁ gacchantiṁ.


pli: Tassā saṅghāṭipi ādittā …pe…


pli: pāpabhikkhunī ahosi …pe….


pli: Aṭṭhamaṁ.


title_pli: Saṁyutta Nikāya 19.19 2. Dutiyavagga

pli: Saṁyutta Nikāya 19.19


pli: Pāpasikkhamānasutta


pli: “Addasaṁ sikkhamānaṁ vehāsaṁ gacchantiṁ.


pli: pāpasikkhamānā ahosi …pe….


pli: Navamaṁ.


title_pli: Saṁyutta Nikāya 19.2 1. Paṭhamavagga

pli: Saṁyutta Nikāya 19.2


pli: 1. Paṭhamavagga


pli: Pesisutta


pli: “Idhāhaṁ, āvuso, gijjhakūṭā pabbatā orohanto addasaṁ maṁsapesiṁ vehāsaṁ gacchantiṁ.


pli: Tamenaṁ gijjhāpi kākāpi kulalāpi anupatitvā anupatitvā vitacchenti virājenti.


pli: Sā sudaṁ aṭṭassaraṁ karoti …pe…


pli: eso, bhikkhave, satto imasmiṁyeva rājagahe goghātako ahosi …pe….


pli: Dutiyaṁ.


title_pli: Saṁyutta Nikāya 19.20 2. Dutiyavagga

pli: Saṁyutta Nikāya 19.20


pli: 2. Dutiyavagga


pli: Pāpasāmaṇerasutta


pli: “Addasaṁ sāmaṇeraṁ vehāsaṁ gacchantaṁ.


pli: Tassa saṅghāṭipi ādittā …pe…


pli: pāpasāmaṇero ahosi …pe….


pli: Dasamaṁ.


title_pli: Saṁyutta Nikāya 19.21 2. Dutiyavagga

pli: Saṁyutta Nikāya 19.21


pli: Pāpasāmaṇerīsutta


pli: “Idhāhaṁ, āvuso, gijjhakūṭā pabbatā orohanto addasaṁ sāmaṇeriṁ vehāsaṁ gacchantiṁ.


pli: Tassā saṅghāṭipi ādittā sampajjalitā sajotibhūtā, pattopi āditto sampajjalito sajotibhūto, kāyabandhanampi ādittaṁ sampajjalitaṁ sajotibhūtaṁ, kāyopi āditto sampajjalito sajotibhūto.


pli: Sā sudaṁ aṭṭassaraṁ karoti.


pli: Tassa mayhaṁ, āvuso, etadahosi:


pli: ‘acchariyaṁ vata bho, abbhutaṁ vata bho.


pli: Evarūpopi nāma satto bhavissati.


pli: Evarūpopi nāma yakkho bhavissati.


pli: Evarūpopi nāma attabhāvapaṭilābho bhavissatī’”ti.


pli: Atha kho bhagavā bhikkhū āmantesi:


pli: “cakkhubhūtā vata, bhikkhave, sāvakā viharanti;


pli: ñāṇabhūtā vata, bhikkhave, sāvakā viharanti, yatra hi nāma sāvako evarūpaṁ ñassati vā dakkhati vā sakkhiṁ vā karissati.


pli: Pubbeva me sā, bhikkhave, sāmaṇerī diṭṭhā ahosi.


pli: Api cāhaṁ na byākāsiṁ.


pli: Ahañcetaṁ byākareyyaṁ, pare ca me na saddaheyyuṁ.


pli: Ye me na saddaheyyuṁ, tesaṁ taṁ assa dīgharattaṁ ahitāya dukkhāya.


pli: Esā, bhikkhave, sāmaṇerī kassapassa sammāsambuddhassa pāvacane pāpasāmaṇerī ahosi.


pli: Sā tassa kammassa vipākena bahūni vassāni bahūni vassasatāni bahūni vassasahassāni bahūni vassasatasahassāni niraye paccitvā tasseva kammassa vipākāvasesena evarūpaṁ attabhāvapaṭilābhaṁ paṭisaṁvedayatī”ti.


pli: Ekādasamaṁ.


pli: Dutiyo vaggo.


pli: Tassuddānaṁ


pli: Kūpe nimuggo hi so pāradāriko,


pli: Gūthakhādi ahu duṭṭhabrāhmaṇo;


pli: Nicchavitthi aticārinī ahu,


pli: Maṅgulitthi ahu ikkhaṇitthikā;


pli: Okilini sapattaṅgārokiri,


pli: Sīsacchinno ahu coraghātako.


pli: Bhikkhu bhikkhunī sikkhamānā,


pli: Sāmaṇero atha sāmaṇerikā;


pli: Kassapassa vinayasmiṁ pabbajjaṁ,


pli: Pāpakammaṁ kariṁsu tāvadeti.


pli: Lakkhaṇasaṁyuttaṁ samattaṁ.


title_pli: Saṁyutta Nikāya 19.3 1. Paṭhamavagga

pli: Saṁyutta Nikāya 19.3


pli: 1. Paṭhamavagga


pli: Piṇḍasutta


pli: “Idhāhaṁ, āvuso, gijjhakūṭā pabbatā orohanto addasaṁ maṁsapiṇḍaṁ vehāsaṁ gacchantaṁ.


pli: Tamenaṁ gijjhāpi kākāpi kulalāpi anupatitvā anupatitvā vitacchenti virājenti.


pli: Sā sudaṁ aṭṭassaraṁ karoti …pe…


pli: eso, bhikkhave, satto imasmiṁyeva rājagahe sākuṇiko ahosi …pe….


pli: Tatiyaṁ.


title_pli: Saṁyutta Nikāya 19.4 1. Paṭhamavagga

pli: Saṁyutta Nikāya 19.4


pli: Nicchavisutta


pli: “Idhāhaṁ, āvuso, gijjhakūṭā pabbatā orohanto addasaṁ nicchaviṁ purisaṁ vehāsaṁ gacchantaṁ.


pli: So sudaṁ aṭṭassaraṁ karoti …pe…


pli: eso, bhikkhave, satto imasmiṁyeva rājagahe orabbhiko ahosi …pe….


pli: Catutthaṁ.


title_pli: Saṁyutta Nikāya 19.5 1. Paṭhamavagga

pli: Saṁyutta Nikāya 19.5


pli: Asilomasutta


pli: “Idhāhaṁ, āvuso, gijjhakūṭā pabbatā orohanto addasaṁ asilomaṁ purisaṁ vehāsaṁ gacchantaṁ.


pli: Tassa te asī uppatitvā uppatitvā tasseva kāye nipatanti.


pli: eso, bhikkhave, satto imasmiṁyeva rājagahe sūkariko ahosi …pe….


pli: Pañcamaṁ.


title_pli: Saṁyutta Nikāya 19.6 1. Paṭhamavagga

pli: Saṁyutta Nikāya 19.6


pli: 1. Paṭhamavagga


pli: Sattisutta


pli: “Idhāhaṁ, āvuso, gijjhakūṭā pabbatā orohanto addasaṁ sattilomaṁ purisaṁ vehāsaṁ gacchantaṁ.


pli: Tassa tā sattiyo uppatitvā uppatitvā tasseva kāye nipatanti.


pli: eso, bhikkhave, satto imasmiṁyeva rājagahe māgaviko ahosi …pe….


pli: Chaṭṭhaṁ.


title_pli: Saṁyutta Nikāya 19.7 1. Paṭhamavagga

pli: Saṁyutta Nikāya 19.7


pli: Usulomasutta


pli: “Idhāhaṁ, āvuso, gijjhakūṭā pabbatā orohanto addasaṁ usulomaṁ purisaṁ vehāsaṁ gacchantaṁ.


pli: Tassa te usū uppatitvā uppatitvā tasseva kāye nipatanti.


pli: So sudaṁ aṭṭassaraṁ karoti …pe…


pli: eso, bhikkhave, satto imasmiṁyeva rājagahe kāraṇiko ahosi …pe….


pli: Sattamaṁ.


title_pli: Saṁyutta Nikāya 19.8 1. Paṭhamavagga

pli: Saṁyutta Nikāya 19.8


pli: Sūcilomasutta


pli: “Idhāhaṁ, āvuso, gijjhakūṭā pabbatā orohanto addasaṁ sūcilomaṁ purisaṁ vehāsaṁ gacchantaṁ.


pli: Tassa tā sūciyo uppatitvā uppatitvā tasseva kāye nipatanti.


pli: eso, bhikkhave, satto imasmiṁyeva rājagahe sūto ahosi …pe….


pli: Aṭṭhamaṁ.


title_pli: Saṁyutta Nikāya 19.9 1. Paṭhamavagga

pli: Saṁyutta Nikāya 19.9


pli: 1. Paṭhamavagga


pli: Dutiyasūcilomasutta


pli: Tassa tā sūciyo sīse pavisitvā mukhato nikkhamanti;


pli: mukhe pavisitvā urato nikkhamanti;


pli: ure pavisitvā udarato nikkhamanti;


pli: udare pavisitvā ūrūhi nikkhamanti;


pli: ūrūsu pavisitvā jaṅghāhi nikkhamanti;


pli: jaṅghāsu pavisitvā pādehi nikkhamanti;


pli: so sudaṁ aṭṭassaraṁ karoti …pe…


pli: eso, bhikkhave, satto imasmiṁyeva rājagahe sūcako ahosi …pe….


pli: Navamaṁ.


title_pli: Saṁyutta Nikāya 2.1 1. Paṭhamavagga

pli: Saṁyutta Nikāya 2.1


pli: Paṭhamakassapasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho kassapo devaputto abhikkantāya rattiyā abhikkantavaṇṇo kevalakappaṁ jetavanaṁ obhāsetvā yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ aṭṭhāsi. Ekamantaṁ ṭhito kho kassapo devaputto bhagavantaṁ etadavoca:


pli: “bhikkhuṁ bhagavā pakāsesi, no ca bhikkhuno anusāsan”ti.


pli: “Tena hi, kassapa, taññevettha paṭibhātū”ti.


pli: “Subhāsitassa sikkhetha,


pli: samaṇūpāsanassa ca;


pli: Ekāsanassa ca raho,


pli: cittavūpasamassa cā”ti.


pli: Idamavoca kassapo devaputto;


pli: samanuñño satthā ahosi.


pli: Atha kho kassapo devaputto “samanuñño me satthā”ti bhagavantaṁ abhivādetvā padakkhiṇaṁ katvā tatthevantaradhāyīti.


title_pli: Saṁyutta Nikāya 2.10 1. Paṭhamavagga

pli: Saṁyutta Nikāya 2.10


pli: 1. Paṭhamavagga


pli: Sūriyasutta


pli: Sāvatthinidānaṁ.


pli: Tena kho pana samayena sūriyo devaputto rāhunā asurindena gahito hoti.


pli: Atha kho sūriyo devaputto bhagavantaṁ anussaramāno tāyaṁ velāyaṁ imaṁ gāthaṁ abhāsi:


pli: “Namo te buddha vīratthu,


pli: vippamuttosi sabbadhi;


pli: Sambādhapaṭipannosmi,


pli: tassa me saraṇaṁ bhavā”ti.


pli: Atha kho bhagavā sūriyaṁ devaputtaṁ ārabbha rāhuṁ asurindaṁ gāthāhi ajjhabhāsi:


pli: “Tathāgataṁ arahantaṁ,


pli: sūriyo saraṇaṁ gato;


pli: Rāhu sūriyaṁ pamuñcassu,


pli: buddhā lokānukampakā.


pli: Yo andhakāre tamasi pabhaṅkaro,


pli: Verocano maṇḍalī uggatejo;


pli: Mā rāhu gilī caramantalikkhe,


pli: Pajaṁ mamaṁ rāhu pamuñca sūriyan”ti.


pli: Atha kho rāhu asurindo sūriyaṁ devaputtaṁ muñcitvā taramānarūpo yena vepacitti asurindo tenupasaṅkami; upasaṅkamitvā saṁviggo lomahaṭṭhajāto ekamantaṁ aṭṭhāsi.


pli: Ekamantaṁ ṭhitaṁ kho rāhuṁ asurindaṁ vepacitti asurindo gāthāya ajjhabhāsi:


pli: “Kiṁ nu santaramānova,


pli: rāhu sūriyaṁ pamuñcasi;


pli: Saṁviggarūpo āgamma,


pli: kiṁ nu bhītova tiṭṭhasī”ti.


pli: “Sattadhā me phale muddhā,


pli: jīvanto na sukhaṁ labhe;


pli: Buddhagāthābhigītomhi,


pli: no ce muñceyya sūriyan”ti.


pli: Paṭhamo vaggo.


pli: Tassuddānaṁ


pli: Dve kassapā ca māgho ca,


pli: Māgadho dāmali kāmado;


pli: Pañcālacaṇḍo tāyano,


pli: Candimasūriyena te dasāti.


title_pli: Saṁyutta Nikāya 2.11 2. Anāthapiṇḍikavagga

pli: Saṁyutta Nikāya 2.11


pli: 2. Anāthapiṇḍikavagga


pli: Candimasasutta


pli: Sāvatthinidānaṁ.


pli: Atha kho candimaso devaputto abhikkantāya rattiyā abhikkantavaṇṇo kevalakappaṁ jetavanaṁ obhāsetvā yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ aṭṭhāsi.


pli: Ekamantaṁ ṭhito kho candimaso devaputto bhagavato santike imaṁ gāthaṁ abhāsi:


pli: “Te hi sotthiṁ gamissanti,


pli: kacchevāmakase magā;


pli: Jhānāni upasampajja,


pli: ekodi nipakā satā”ti.


pli: “Te hi pāraṁ gamissanti,


pli: chetvā jālaṁva ambujo;


pli: appamattā raṇañjahā”ti.


title_pli: Saṁyutta Nikāya 2.12 2. Anāthapiṇḍikavagga

pli: Saṁyutta Nikāya 2.12


pli: Veṇḍusutta


pli: Ekamantaṁ ṭhito kho veṇḍu devaputto bhagavato santike imaṁ gāthaṁ abhāsi:


pli: “Sukhitāva te manujā,


pli: sugataṁ payirupāsiya;


pli: Yuñjaṁ gotamasāsane,


pli: appamattā nu sikkhare”ti.


pli: “Ye me pavutte siṭṭhipade,


pli: (veṇḍūti bhagavā)


pli: Anusikkhanti jhāyino;


pli: Kāle te appamajjantā,


pli: Na maccuvasagā siyun”ti.


title_pli: Saṁyutta Nikāya 2.13 2. Anāthapiṇḍikavagga

pli: Saṁyutta Nikāya 2.13


pli: 2. Anāthapiṇḍikavagga


pli: Dīghalaṭṭhisutta


pli: Evaṁ me sutaṁ—


pli: ekaṁ samayaṁ bhagavā rājagahe viharati veḷuvane kalandakanivāpe.


pli: Atha kho dīghalaṭṭhi devaputto abhikkantāya rattiyā abhikkantavaṇṇo kevalakappaṁ veḷuvanaṁ obhāsetvā yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ aṭṭhāsi.


pli: Ekamantaṁ ṭhito kho dīghalaṭṭhi devaputto bhagavato santike imaṁ gāthaṁ abhāsi:


pli: “Bhikkhu siyā jhāyī vimuttacitto,


pli: Ākaṅkhe ce hadayassānupattiṁ;


pli: Lokassa ñatvā udayabbayañca,


pli: Sucetaso anissito tadānisaṁso”ti.


title_pli: Saṁyutta Nikāya 2.14 2. Anāthapiṇḍikavagga

pli: Saṁyutta Nikāya 2.14


pli: Nandanasutta


pli: Ekamantaṁ ṭhito kho nandano devaputto bhagavantaṁ gāthāya ajjhabhāsi:


pli: “Pucchāmi taṁ gotama bhūripañña,


pli: Anāvaṭaṁ bhagavato ñāṇadassanaṁ;


pli: Kathaṁvidhaṁ sīlavantaṁ vadanti,


pli: Kathaṁvidhaṁ paññavantaṁ vadanti;


pli: Kathaṁvidho dukkhamaticca iriyati,


pli: Kathaṁvidhaṁ devatā pūjayantī”ti.


pli: “Yo sīlavā paññavā bhāvitatto,


pli: Samāhito jhānarato satīmā;


pli: Sabbassa sokā vigatā pahīnā,


pli: Khīṇāsavo antimadehadhārī.


pli: Tathāvidhaṁ sīlavantaṁ vadanti,


pli: Tathāvidhaṁ paññavantaṁ vadanti;


pli: Tathāvidho dukkhamaticca iriyati,


pli: Tathāvidhaṁ devatā pūjayantī”ti.


title_pli: Saṁyutta Nikāya 2.15 2. Anāthapiṇḍikavagga

pli: Saṁyutta Nikāya 2.15


pli: 2. Anāthapiṇḍikavagga


pli: Candanasutta


pli: Ekamantaṁ ṭhito kho candano devaputto bhagavantaṁ gāthāya ajjhabhāsi:


pli: “Kathaṁsu tarati oghaṁ,


pli: rattindivamatandito;


pli: Appatiṭṭhe anālambe,


pli: ko gambhīre na sīdatī”ti.


pli: “Sabbadā sīlasampanno,


pli: Paññavā susamāhito;


pli: Āraddhavīriyo pahitatto,


pli: Oghaṁ tarati duttaraṁ.


pli: Virato kāmasaññāya,


pli: rūpasaṁyojanātigo;


pli: Nandīrāgaparikkhīṇo,


pli: so gambhīre na sīdatī”ti.


title_pli: Saṁyutta Nikāya 2.16 2. Anāthapiṇḍikavagga

pli: Saṁyutta Nikāya 2.16


pli: Vāsudattasutta


pli: Ekamantaṁ ṭhito kho vāsudatto devaputto bhagavato santike imaṁ gāthaṁ abhāsi:


pli: “Sattiyā viya omaṭṭho,


pli: ḍayhamānova matthake;


pli: Kāmarāgappahānāya,


pli: sato bhikkhu paribbaje”ti.


pli: Sakkāyadiṭṭhippahānāya,


title_pli: Saṁyutta Nikāya 2.17 2. Anāthapiṇḍikavagga

pli: Saṁyutta Nikāya 2.17


pli: 2. Anāthapiṇḍikavagga


pli: Subrahmasutta


pli: Ekamantaṁ ṭhito kho subrahmā devaputto bhagavantaṁ gāthāya ajjhabhāsi:


pli: “Niccaṁ utrastamidaṁ cittaṁ,


pli: niccaṁ ubbiggamidaṁ mano;


pli: Anuppannesu kicchesu,


pli: atho uppatitesu ca;


pli: Sace atthi anutrastaṁ,


pli: taṁ me akkhāhi pucchito”ti.


pli: “Nāññatra bojjhā tapasā,


pli: nāññatrindriyasaṁvarā;


pli: Nāññatra sabbanissaggā,


pli: sotthiṁ passāmi pāṇinan”ti.


pli: Idamavoca …pe…


pli: tatthevantaradhāyīti.


title_pli: Saṁyutta Nikāya 2.18 2. Anāthapiṇḍikavagga

pli: Saṁyutta Nikāya 2.18


pli: Kakudhasutta


pli: Evaṁ me sutaṁ—


pli: ekaṁ samayaṁ bhagavā sākete viharati añjanavane migadāye.


pli: Atha kho kakudho devaputto abhikkantāya rattiyā abhikkantavaṇṇo kevalakappaṁ añjanavanaṁ obhāsetvā yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ aṭṭhāsi. Ekamantaṁ ṭhito kho kakudho devaputto bhagavantaṁ etadavoca:


pli: “nandasi, samaṇā”ti?


pli: “Kiṁ laddhā, āvuso”ti?


pli: “Tena hi, samaṇa, socasī”ti?


pli: “Kiṁ jīyittha, āvuso”ti?


pli: “Tena hi, samaṇa, neva nandasi na ca socasī”ti?


pli: “Evamāvuso”ti.


pli: “Kacci tvaṁ anagho bhikkhu,


pli: kacci nandī na vijjati;


pli: Kacci taṁ ekamāsīnaṁ,


pli: aratī nābhikīratī”ti.


pli: “Anagho ve ahaṁ yakkha,


pli: atho nandī na vijjati;


pli: Atho maṁ ekamāsīnaṁ,


pli: “Kathaṁ tvaṁ anagho bhikkhu,


pli: kathaṁ nandī na vijjati;


pli: Kathaṁ taṁ ekamāsīnaṁ,


pli: “Aghajātassa ve nandī,


pli: nandījātassa ve aghaṁ;


pli: Anandī anagho bhikkhu,


pli: evaṁ jānāhi āvuso”ti.


pli: “Cirassaṁ vata passāmi,


pli: brāhmaṇaṁ parinibbutaṁ;


pli: Anandiṁ anaghaṁ bhikkhuṁ,


pli: tiṇṇaṁ loke visattikan”ti.


title_pli: Saṁyutta Nikāya 2.19 2. Anāthapiṇḍikavagga

pli: Saṁyutta Nikāya 2.19


pli: 2. Anāthapiṇḍikavagga


pli: Uttarasutta


pli: Rājagahanidānaṁ.


pli: Ekamantaṁ ṭhito kho uttaro devaputto bhagavato santike imaṁ gāthaṁ abhāsi:


pli: “Upanīyati jīvitamappamāyu,


pli: Jarūpanītassa na santi tāṇā;


pli: Etaṁ bhayaṁ maraṇe pekkhamāno,


pli: Puññāni kayirātha sukhāvahānī”ti.


pli: Lokāmisaṁ pajahe santipekkho”ti.


title_pli: Saṁyutta Nikāya 2.2 1. Paṭhamavagga

pli: Saṁyutta Nikāya 2.2


pli: 1. Paṭhamavagga


pli: Dutiyakassapasutta


pli: Sāvatthinidānaṁ.


pli: Ekamantaṁ ṭhito kho kassapo devaputto bhagavato santike imaṁ gāthaṁ abhāsi:


pli: “Bhikkhu siyā jhāyī vimuttacitto,


pli: Ākaṅkhe ce hadayassānupattiṁ;


pli: Lokassa ñatvā udayabbayañca,


pli: Sucetaso anissito tadānisaṁso”ti.


title_pli: Saṁyutta Nikāya 2.20 2. Anāthapiṇḍikavagga

pli: Saṁyutta Nikāya 2.20


pli: 2. Anāthapiṇḍikavagga


pli: Anāthapiṇḍikasutta


pli: Ekamantaṁ ṭhito kho anāthapiṇḍiko devaputto bhagavato santike imā gāthāyo abhāsi:


pli: “Idañhi taṁ jetavanaṁ,


pli: isisaṅghanisevitaṁ;


pli: Āvutthaṁ dhammarājena,


pli: pītisañjananaṁ mama.


pli: Kammaṁ vijjā ca dhammo ca,


pli: sīlaṁ jīvitamuttamaṁ;


pli: Etena maccā sujjhanti,


pli: na gottena dhanena vā.


pli: Tasmā hi paṇḍito poso,


pli: sampassaṁ atthamattano;


pli: Yoniso vicine dhammaṁ,


pli: evaṁ tattha visujjhati.


pli: Sāriputtova paññāya,


pli: sīlena upasamena ca;


pli: Yopi pāraṅgato bhikkhu,


pli: etāvaparamo siyā”ti.


pli: Idamavoca anāthapiṇḍiko devaputto.


pli: Idaṁ vatvā bhagavantaṁ abhivādetvā padakkhiṇaṁ katvā tatthevantaradhāyi.


pli: Atha kho bhagavā tassā rattiyā accayena bhikkhū āmantesi:


pli: “imaṁ, bhikkhave, rattiṁ aññataro devaputto abhikkantāya rattiyā abhikkantavaṇṇo kevalakappaṁ jetavanaṁ obhāsetvā yenāhaṁ tenupasaṅkami; upasaṅkamitvā maṁ abhivādetvā ekamantaṁ aṭṭhāsi.


pli: Ekamantaṁ ṭhito kho, bhikkhave, so devaputto mama santike imā gāthāyo abhāsi:


pli: ‘Idañhi taṁ jetavanaṁ,


pli: isisaṅghanisevitaṁ;


pli: Āvutthaṁ dhammarājena,


pli: pītisañjananaṁ mama.


pli: Kammaṁ vijjā ca dhammo ca,


pli: sīlaṁ jīvitamuttamaṁ;


pli: Etena maccā sujjhanti,


pli: na gottena dhanena vā.


pli: Tasmā hi paṇḍito poso,


pli: sampassaṁ atthamattano;


pli: Yoniso vicine dhammaṁ,


pli: evaṁ tattha visujjhati.


pli: Sāriputtova paññāya,


pli: sīlena upasamena ca;


pli: Yopi pāraṅgato bhikkhu,


pli: etāvaparamo siyā’ti.


pli: Idamavoca, bhikkhave, so devaputto.


pli: Idaṁ vatvā maṁ abhivādetvā padakkhiṇaṁ katvā tatthevantaradhāyī”ti.


pli: Evaṁ vutte, āyasmā ānando bhagavantaṁ etadavoca:


pli: “so hi nūna, bhante, anāthapiṇḍiko devaputto bhavissati.


pli: Anāthapiṇḍiko gahapati āyasmante sāriputte abhippasanno ahosī”ti.


pli: “Sādhu sādhu, ānanda, yāvatakaṁ kho, ānanda, takkāya pattabbaṁ anuppattaṁ taṁ tayā.


pli: Anāthapiṇḍiko hi so, ānanda, devaputto”ti.


pli: Anāthapiṇḍikavaggo dutiyo.


pli: Tassuddānaṁ


pli: Candimaso ca veṇḍu ca,


pli: Dīghalaṭṭhi ca nandano;


pli: Candano vāsudatto ca,


pli: Subrahmā kakudhena ca;


pli: Uttaro navamo vutto,


pli: Dasamo anāthapiṇḍikoti.


title_pli: Saṁyutta Nikāya 2.21 3. Nānātitthiyavagga

pli: Saṁyutta Nikāya 2.21


pli: 3. Nānātitthiyavagga


pli: Sivasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho sivo devaputto abhikkantāya rattiyā abhikkantavaṇṇo kevalakappaṁ jetavanaṁ obhāsetvā yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ aṭṭhāsi.


pli: Ekamantaṁ ṭhito kho sivo devaputto bhagavato santike imā gāthāyo abhāsi:


pli: “Sabbhireva samāsetha,


pli: sabbhi kubbetha santhavaṁ;


pli: Sataṁ saddhammamaññāya,


pli: seyyo hoti na pāpiyo.


pli: Sabbhireva samāsetha,


pli: paññā labbhati nāññato.


pli: sokamajjhe na socati.


pli: ñātimajjhe virocati.


pli: sattā gacchanti suggatiṁ.


pli: sattā tiṭṭhanti sātatan”ti.


pli: Atha kho bhagavā sivaṁ devaputtaṁ gāthāya paccabhāsi:


pli: sabbadukkhā pamuccatī”ti.


title_pli: Saṁyutta Nikāya 2.22 3. Nānātitthiyavagga

pli: Saṁyutta Nikāya 2.22


pli: 3. Nānātitthiyavagga


pli: Khemasutta


pli: Ekamantaṁ ṭhito kho khemo devaputto bhagavato santike imā gāthāyo abhāsi:


pli: “Caranti bālā dummedhā,


pli: amitteneva attanā;


pli: Karontā pāpakaṁ kammaṁ,


pli: yaṁ hoti kaṭukapphalaṁ.


pli: Na taṁ kammaṁ kataṁ sādhu,


pli: yaṁ katvā anutappati;


pli: Yassa assumukho rodaṁ,


pli: vipākaṁ paṭisevati.


pli: Tañca kammaṁ kataṁ sādhu,


pli: yaṁ katvā nānutappati;


pli: Yassa patīto sumano,


pli: Paṭikacceva taṁ kayirā,


pli: yaṁ jaññā hitamattano;


pli: Na sākaṭikacintāya,


pli: mantā dhīro parakkame.


pli: Yathā sākaṭiko maṭṭhaṁ,


pli: samaṁ hitvā mahāpathaṁ;


pli: Visamaṁ maggamāruyha,


pli: akkhacchinnova jhāyati.


pli: Evaṁ dhammā apakkamma,


pli: adhammamanuvattiya;


pli: Mando maccumukhaṁ patto,


pli: akkhacchinnova jhāyatī”ti.


title_pli: Saṁyutta Nikāya 2.23 3. Nānātitthiyavagga

pli: Saṁyutta Nikāya 2.23


pli: 3. Nānātitthiyavagga


pli: Serīsutta


pli: Ekamantaṁ ṭhito kho serī devaputto bhagavantaṁ gāthāya ajjhabhāsi:


pli: “Annamevābhinandanti,


pli: ubhaye devamānusā;


pli: Atha ko nāma so yakkho,


pli: yaṁ annaṁ nābhinandatī”ti.


pli: “Ye naṁ dadanti saddhāya,


pli: vippasannena cetasā;


pli: Tameva annaṁ bhajati,


pli: asmiṁ loke paramhi ca.


pli: Tasmā vineyya maccheraṁ,


pli: dajjā dānaṁ malābhibhū;


pli: Puññāni paralokasmiṁ,


pli: patiṭṭhā honti pāṇinan”ti.


pli: “Acchariyaṁ, bhante, abbhutaṁ, bhante.


pli: Yāvasubhāsitamidaṁ, bhante, bhagavatā:


pli: ‘Ye naṁ dadanti saddhāya,


pli: patiṭṭhā honti pāṇinan’ti.


pli: Bhūtapubbāhaṁ, bhante, sirī nāma rājā ahosiṁ dāyako dānapati dānassa vaṇṇavādī.


pli: Tassa mayhaṁ, bhante, catūsu dvāresu dānaṁ dīyittha samaṇabrāhmaṇakapaṇaddhikavanibbakayācakānaṁ.


pli: Atha kho maṁ, bhante, itthāgāraṁ upasaṅkamitvā etadavoca:


pli: ‘devassa kho dānaṁ dīyati; amhākaṁ dānaṁ na dīyati.